USTAZ EBIT LEW DATANG ZIARAH - BAPA ARWAH SITI NUR SURYA MENANGIS

"Sayu pilu sangat rasa hati perginya adik Siti Nur Surya. Sampai jer rumah mereka. Ayahnya terus datang peluk saya menangis. Terharu ustaz hadir ke sini. Saya pun tak tahan rasa sedih. Ya Allah.

"Saya tak dapat lupa ustaz. Air mata asyik mengalir jer cerita tentang arwah. Arwah anak baik. Beliau selepas SPM sentiasa jaga maknya yang sakit kanser. Boleh urus seorang diri dibantu adik perempuannya tingkatan 3.

"Sanggup korban belajar sebab nak jaga mak dekat rumah. Mandikan dan uruskan mak nya sentiasa. Maknya kenal saya. Katanya selalu tengok saya walau dalam keadaan tak sihat.

"Beratnya ujian mereka. Tadi berkongsi kisah Nabi Yakob as kehilangan Nabi Yusuf as. Kisah ujian Nabi saw yang kita cintai. Dapat berdoa bersama semua ahli keluarga. Saya beri sedikit sumbangan.

Klik untuk gambar besar

"Semoga Allah beri kekuatan buat seluruh ahli keluarga," demikianlah tulis pendakwah terkenal, Ustaz Ebit Lew melalui kemas kini terkini di laman Instagram miliknya.

Dalam status tersebut, Ebit Lew yang rihatin atas nasib yang menimpa itu memuat naik video dirinya datang ke Telemong, Terengganu demi menziarah keluarga Allahyarhamah Siti Nur Surya Ismail yang meninggal dunia kerana dibunuh kejam di rumahnya pada Selasa lalu.

Sepotong video pendek itu merakamkan Ebit dipeluk erat bapa Allahyarham, Ismail Muda, 58, sejurus bertemu. Perkongsian tersebut turut menjentik hati wargamaya.

Malah, titipan sama beserta dengan beberapa foto sekitar kunjungan turut dikongsikan Ebit menerusi Facebook, awal semalam. Pilu atas apa yang berlaku, Ebit turut menyifatkan betapa berat ujian yang menimpa keluarga berkenaan.

Bagaikan seorang wakil rakyat, Ustaz Ebit tak jemu melaksanakan tugasnya 'berkhidmat' dan memberi kebahagiaan kepada masyarakat.

Terdahulu, media melaporkan Siti Nur Surya, 19, ditemui meninggal dunia dengan tangan kirinya putus oleh adiknya di kediaman mereka di Kampung Lubok Batu, Telemong, Kuala Berang kelmarin.

Susulan itu, pihak polis menahan seorang remaja perempuan yang merupakan kawan Siti Nur selepas diserahkan ibunya ke Balai Polis Telemong. Remaja perempuan itu kini direman tujuh hari untuk siasatan lanjut.

www.myartis.com / Sumber & foto: Astro Gempak, Media Hiburan & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA TAHUN 2020 - NINA ISKANDAR DEDAH NAMA & WAJAH ANAK

Pelakon kelahiran Brunei Darussalam, Nina Iskandar akhirnya mengotakan janji untuk berkongsi nama, jantina serta wajah bayinya apabila memperkenalkan anaknya sempena kedatangan tahun baharu iaitu 2020, menerusi laman Instagram miliknya.

Nina yang menimang cahaya mata sulung hasil perkongsian hidup dengan penolong pengarah, Azlan Adzanan, memaklumkan anak lelakinya yang dilahirkan pada 23 Disember lalu itu diberi nama 'Muhammad Aaryan ar-Rizqin'.

"Assalamualaikum, hi everybody. We would like to start our 2020 by introducing you to our Darling son, Muhammad Aaryan ar-Rizqin. He is 9 days old now. Kami doakan Rizqin membesar dengan sihat sempurna dan menjadi anak yang soleh. InshaaAllah. Ameen. @ar_rizqin #AzlanJr #LuckyNumber9," tulis Nina dalam catatan ringkas di laman Instagramnya.

Klik untuk gambar besar

Terdahulu, pelakon yang popular menerusi drama Andainya Takdir itu berkongsi pengalaman melahirkan anak sulungnya sebagai kenangan yang sukar dilupakan. Akuinya, masalah kerisauan melampau yang dihidapi menyebabkan dia gusar dan takut untuk menjalani pembedahan. Nina bagaimanapun, bersyukur mendapat sokongan doktor dan jururawat yang sentiasa menenangkannya sepanjang melalui episod mendebarkan itu.

"Saya sangat berterima kasih kepada doktor dan jururawat yang berada di sisi ketika proses pembedahan. Mereka berusaha menenangkan saya yang menggigil ketakutan apabila suami tidak dibenarkan masuk menemani di dewan pembedahan," katanya.

Pasangan itu diijabkabulkan, April lalu, seterusnya diraikan pada majlis resepsi sempena ulang tahun kelahiran Nina yang ke-28 pada 4 Ogos lalu. Mereka mula berkenalan ketika terbabit dalam penggambaran drama Setelah Cinta Itu Pergi arahan Heykal Hanifah.

www.myartis.com / Sumber & foto: Berita Harian, Instagram Nina Isknadar & Muhammad Aaryan ar-Rizqin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKAN TAK BOLEH AMBIL GAMBAR CUMA JANGAN KETERLALUAN" - ALTIMET

"Bukan tidak boleh ambil gambar saya secara sembunyi-sembunyi tetapi dia melakukannya secara keterlaluan sehingga membuatkan saya naik marah," demikian kata penyanyi rap Altimet yang berasa kurang senang dengan tindakan individu tersebut yang mengambil gambarnya secara sembunyi ketika dia sedang makan.

Menurut Altimet, perkara itu dianggap sebagai biadab sehingga menimbulkan rasa curiga serta menganggu perbincangan yang sedang dilakukan.

"Dia ambil gambar sepanjang saya makan kira-kira 20 minit terutamanya ketika saya sedang menyuap makanan di mulut. Saya cuba senyum kepadanya tetapi tidak dilayan walaupun dia berada betul-betul di meja hadapan saya," ujarnya dipetik sebagai berkata.

Dalam pada itu, Altimet turut mengakui tindakannya memuat naik foto individu tersebut juga sesuatu yang kurang manis.

"Saya mengakui kesilapan saya juga kerana muat naik gambar dia di laman sosial. Ketika itu saya tidak mampu kawal emosi marah.

"Kemudian, ibu saya menegur dan meminta saya untuk memadam gambar tersebut bagi menghormati privasi individu tersebut," jelasnya.

Tambah Altimet, dia berharap berpeluang untuk berjumpa kembali lelaki tersebut bagi meminta maaf secara peribadi.

"Kalau boleh memang saya ingin minta maaf tetapi bukan melalui media atau secara terbuka, saya ingin bertemu sendiri dengan dia untuk meminta maaf," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


UPDATE:  2 VIDEO & 18 GAMBAR BULAN MADU NINA & JOVIAN DI TURKI

Update - dikemaskini:

Lagi gambar Nina Sabrina dan Jovian Mandagie yang baru-baru ini telah terbang berbulan madu

Artikel terdahulu:

RESEPSI TERAKHIR NINA & JOVIAN DI TEMERLOH

Untuk info, mereka kini berada di di Istanbul, Turki. Mungkin itu adalah destinasi pertama mereka, kerana destinasi seterusnya pasti akan menyusul nanti.

Klik gambar untuk imej besar...

Permandangan di Istanbul Turki yang dirakam Nina & Jovian

"Met the sweetest kakak  check in to
begin our honeymoon trip. Ciao Malaysia! "

Deretan kasut Jovian - yang mana terpilih berbulan madu?

VIDEO BULAN MADU:

Photo & video kredit: Nina & Jovian Instagram


SUDAH BERI PENDEDAHAN AWAL - MIZZ NINA BAWA MUSA TUNAI UMRAH BERSAMA

"Alhamdulilah ya Rabb kerana mengizinkan kami berdua untuk ke sini. Musa banyak menonton dan mendengar tentang ibadah haji sejak beberapa bulan lalu. Alhamdulillah dia dapat melihat perkara yang sebenar," katanya.

"Ya Allah, jadikanlah Musa sebagai cahaya ummah yang baik akhlaknya, legasi yang kuat dengan keimanan sebagai teras hidup, takwa dan kebenaran. Kurniakan dia tarbiyyah yang baik dan semoga al-Quran mengajar segala yang dia ingin tahu bagi mengemudi hidup di dunia dan akhirat."

Itulah tulis penyanyi Mizz Nina yang meluahkan rasa syukur apabila berpeluang menjejakkan kaki ke Tanah Suci bagi menunaikan ibadah umrah bersama anak angkatnya iaitu Musa.

Klik untuk gambar besar

Menurut Mizz Nina atau nama sebenarnya Shazrina Azman, 42, dia telah memberi pendedahan awal kepada Musa beberapa bulan sebelum mereka berangkat ke Tanah Suci.

Dalam perkongsian yang dimuat naik menerusi laman Instagram, Mizz Nina turut menitipkan doa buat anaknya agar menjadi insan yang baik akhlaknya serta beriman kepada Allah SWT.

Pada Mac lalu, Mizz Nina memaklumkan bahawa dia bersama bekas suami, Noh Salleh mengambil anak angkat selepas bertahun-tahun menjalani rawatan IVF. Untuk makluman, Mizz Nina dan Noh dilaporkan bercerai talak satu pada 3 Ogos 2022.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU BETUL KONGKONG, AZRI DUDUK RUMAH TAK PERGI SHOOTING" - ELLIE SURIATY NAFI 'IKAT' SUAMI

Susulan pendedahan sebelum ini mengenai suami yang diganggu seorang wanita pada waktu malam, pelakon dan pengarah Ellie Suriaty didakwa cuba mengongkong suaminya, pelakon Azri Iskandar.

Bagaimanapun, Ellie tampil menafikan dia 'ikat' suaminya seperti yang didakwa: "Kalau betul saya kongkong, Azri dah duduk rumah saja tak pergi shooting!

Susulan pendedahan tersebut, Ellie berkata dia menerima mesej peribadi daripada pengasas produk kosmetik itu yang menjelaskan perkara sebenar.

Ellie berkata, dia tidak menuduh suaminya iaitu pelakon Azri Iskandar berlaku curang, sebaliknya berang dengan sikap wanita berkenaan kerana tidak sensitif mengenai masa orang yang sudah berkeluarga.

"Saya ada hantar friend request di Facebook tapi dia tak layan. Selepas muat naik status itu, baru dia mesej. Tapi memang saya abaikan saja dan anak saya yang baca.

Klik untuk gambar besar

"Wanita itu kata yang dia tak ada hubungan apa-apa dengan suami saya dan mesej yang dihantar hanya berkaitan kerja. Dia minta saya bersihkan namanya.

"Sedangkan saya tak kata pun dia ada hubungan dengan Azri. Saya cuma selar sikap dia yang tidak hormati masa orang lain," ujar Ellie.

Terdahulu Ellie dilaporkan meluahkan rasa bengang terhadap seorang wanita yang menghubungi suaminya pada lewat malam. Susulan itu, Azri turut tampil menjelaskan bahawa dia tidak mengenali rapat individu berkenaan dan hanya berhubung dengannya menerusi Facebook sejak akhir-akhir ini.

Dalam pada itu, Ellie berkata berharap agar wanita berkenaan sedar tentang kesilapannya serta tidak bersikap pentingkan diri sendiri.

"Saya bukan mengamuk tapi hanya ingin beri pengingatan kepada sesiapa saja agar sentiasa menghormati masa orang lain. Jangan mesej suami orang pada pukul 12.17 tengah malam semata-mata nak cakap fasal perniagaan MLM.

"Bagi saya tindakan dia itu pentingkan diri sendiri sebab dia tak menghormati masa dan rumah tangga orang. Azri itu suami orang, masih ada isteri... bukannya duda!

"Sebagai wanita muslimah yang berkerjaya, kenapa perlu langgar waktu orang yang sudah berkeluarga? Kenapa perlu mesej suami orang waktu tengah malam? Apa niat sebenar dia?

"Dunia perniagaan dia tak ada kena mengena dengan keluarga kami. Jadi siapa dia untuk langgar masa keluarga orang? Jangan disebabkan nak kejar keuntungan sampai buat suami isteri bergaduh!" kata. Ellie yang mendirikan rumah tangga dengan Azri pada 2003 dan mereka dikurniakan tiga orang cahaya mata.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROLLS ROYCE MILIK ALIFF SYUKRI ANTARA DISITA OLEH JPJ

Menerusi laporan Harian Metro hari ini, kereta jenama Rolls Royce milik usahawan terkenal, Datuk Seri Aliff Syukri merupakan antara 20 kenderaan yang disita dalam Op Patuh di Bangsar malam semalam.

Dalam operasi bermula 8.30 malam itu, kereta mewah berkenaan yang disewa warganegara Australia itu disita kira-kira 11 malam, kerana kesalahan kawasan pengisytiharan penggunaan Lesen Kenderaan Motor (LKM).

Pemeriksaan JPJ melalui sistem jabatan itu mendapati kereta berkenaan didaftarkan atas nama Pengarah Urusan D'herbs Holding Sdn Bhd tersebut.

Klik untuk gambar besar

Timbalan Ketua Pengarah Operasi JPJ Datuk Wan Ahmad Uzir Wan Sulaiman berkata, selain kesalahan berkenaan kenderaan berkenaan turut disaman kerana nombor plat tidak mengikut spesifikasi.

Beliau berkata, kenderaan berkenaan menggunakan LKM Sarawak dengan harga RM5,000 iaitu jauh lebih murah berbanding LKM yang patut digunakan.

"Siasatan mendapati harga sebenar LKM yang perlu dibayar kira-kira RM20,000. LKM di negeri itu (Sarawak) hanya boleh digunakan untuk kenderaan di negeri berkenaan sahaja dan kita sedang menyiasat bagaimana kenderaan berkenaan boleh berada di semenanjung," katanya.

Mengulas operasi berkenaan, Wan Ahmad Uzir berkata, 2,080 kenderaan diperiksa dalam operasi di Jalan Bangsar dan Jalan Genting Klang.

"Sebanyak 297 kenderaan dikenakan tindakan kerana pelbagai kesalahan, antaranya menggunakan nombor plat tidak mengikut spesifikasi, LKM tamat tempoh dan tiada lesen memandu.

"Operasi membabitkan 170 anggota dan pegawai turut membabitkan Polis Diraja Malaysia (PDRM, Jabatan Imigresen Malaysia (JIM) dan Suruhanjaya Pencegahan Rasuah Malaysia (SPRM)," jelasnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


2 TAHUN 'HOME SCHOOLING' - RYKARL ISKANDAR BAKAL KEMBALI BERSEKOLAH

Selepas dua tahun beralih ke pembelajaran dari rumah atau 'home schooling', pelakon kanak-kanak Rykarl Iskandar, 11, teruja untuk kembali semula belajar bersama rakan-rakan di sekolah kebangsaan yang sama iaitu Sekolah Rendah Sri Pintar Al-Amin tahun depan bagi membuat persiapan menghadapi peperiksaan Ujian Penilaian Sekolah Rendah (UPSR).

"Tahun depan saya akan belajar di sekolah semula dalam darjah enam untuk lebih fokus menghadapi UPSR. Perasaannya gembira kerana dapat jumpa dan belajar dengan kawan-kawan lama yang dulu satu kelas sebelum mengambil keputusan belajar di rumah," ujar Rykarlketika ditemui media pada sesi fotografi calon finalis Festival Filem Malaysia ke 28 (FFM28), yang diadakan di Hotel Park Royal semalam.

Dalam pada itu, Rykarl berkata, dia turut memperlahankan kerjaya lakonannya tahun depan bagi memberi fokus kepada pelajaran.

"Kalau ikutkan sekarang pun sudah perlahan sebab keluarga saya mahu saya fokus betul-betul belajar dari sekarang. Saya mahu kerjaya seni dan pendidikan seiring, saya juga ada cita-cita untuk menjadi seorang penerbit dan pengarah yang berjaya satu hari nanti," katanya.

Sementara itu, bercerita tentang pencalonan kategori Pelakon Kanak-Kanak terbaik menerusi filem Cicakman 3, Rayqal berkata, dia tidak menaruh harapan tinggi untuk menang.

Pemenang kategori yang sama dua tahun berturut-turut ini mengakui berhadapan dengan calon-calon yang sengit kali ini.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Dua tahun berturut-turut saya berjaya meraih kemenangan kategori yang sama dan tahun ini saya tidak letak harapan tinggi. Tahun ini ramai yang hebat-hebat dan kalau berjaya sekali lagi ia sebagai satu bonus" jelasnya.

Rayqal bakal bersaing dengan pelakon Aliff Firdaus (Jejak Warriors), Harvind Raj (Jagat), Shivatharan Nambiar (Ola Bola), dan Tan Qin Lin (The Kid From The Big Apple).

Malam kemuncak festival berprestij itu bakal diadakan pada 3 September depan di Plenary Hall, Pusat Konvensyen Kuala Lumpur (KLCC) pada pukul 9 malam.

Ia turut disiarkan secara langsung di saluran Astro Ria dan Ria HD.

Sumber: mStar
Foto: Rykarl IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SEAKAN DALAM 'FAIRY TALE' " - RUHAINIES TERHARU DILAMAR DI ITALI

"Saya tidak menjangka dia lamar saya dengan berlatar belakangkan Plaza Duomo Milan. Ayat ‘will you be mine’ yang diungkapkan membuatkan saya terharu dan berasa sangat bahagia.

"Malah, hingga sekarang masih terngiang-ngiang lagi ungkapan indah itu. Banyak kali dia cakap. Saya fikir dia bergurau. Apabila sampai di London, dia buat kejutan dengan menghadiahkan sebentuk cincin yang ditempah khas.

"Saya seakan berada dalam dunia 'fairy tale' dengan layanan istimewa itu. Dia sangat sempurna di mata saya," kata pelakon Ruhainies yang mengakui sudah dilamar kekasihnya yang dikenali sebagai Mr E ketika bercuti di Itali baru-baru ini.

Klik untuk gambar besar

Ruhainies atau nama penuhnya Nur Ruhainies Farehah Zainul Ilyas, 26,  berkata lamaran itu dibuat sempena genap setahun perkenalan mereka.

Ujar Ruhainies lagi, Mr E yang juga ahli perniagaan yang kini menetap di London itu berbeza daripada lelaki yang pernah dikenalinya sebelum ini.

"Saya tak pernah berasa curiga dengan kejujurannya. Bersamanya saya rasa sangat selamat dan disayangi. Dia setia orangnya meski kami bercinta jarak jauh. Dia serius dengan hubungan ini malah saya nampak visi dan misi untuk menyunting saya sebagai suri hidupnya," tuturnya.

Ditanya mengenai perancangan menamatkan zaman bujang, Ruhainies berkata belum ada sebarang perbincangan lanjut membabitkan kedua belah pihak.

"Sekarang ini dia sedang persiapkan diri untuk menjadi suami. Cuma, saya tak nak terburu-buru kerana nak beri laluan kepada kakak, Risteena dahulu. Lagi pula hubungan kakak dengan kekasihnya sudah lama.

"Sekiranya, kakak kahwin tahun depan, baru saya fikir untuk ke fasa sama juga. Apa pun, doakan saja yang baik-baik untuk kami," jelasnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIA RAMADHANI, SUAMI & PEMANDU PERIBADI DIHANTAR KE PUSAT PEMULIHAN DADAH

Ekoran penahanan dalam penyalahgunaan dadah pada Rabu lalu, pelakon popular Indonesia, Nia Ramadhani, 31, bersama suaminya, Ardi Bakrie dan pemandu peribadi yang dikenali sebagai ZN akan dihantar ke pusat pemulihan, hari ini.

"Mungkin hari ini akan berangkat ke pusat pemulihan," kata peguam Nia, Nur Zainab.

Bagaimanapun, belum diketahui waktu dan lokasi ketiga-tiganya akan memulakan pemulihan. Terdahulu, Nur Zainab mengesahkan Nia, Ardi dan ZN menerima cadangan Badan Narkotika Nasional (BNN) untuk menjalankan pemulihan.

Sementara itu, Ketua Polis Metro Jakarta Pusat, Hengki Haryadi menjelaskan, Nia dan Ardi ditahan di bawah Akta 127 Undang-Undang Nombor 35 Tahun 2009 Bahagian Narkotik. Sesuai dengan akta itu, pasangan itu dikategorikan sebagai pengguna dadah.

Klik untuk gambar besar

Hengki menjelaskan, pengguna dadah wajib menjalankan pemulihan mengikut undang-undang tersebut.

"Saya mahu menjelaskan, dakwaan mengatakan perkara ini tidak diproses mengikut Akta 127 adalah tidak benar. Setiap pengguna dadah perlu menjalani pemulihan. Ini adalah kewajipan undang-undang," jelasnya.

Merujuk undang-undang, Hengki berkata, Nia dan Ardi akan dihantar ke pusat, bagaimanapun proses pemulihan tidak ditentukan oleh polis, sebaliknya BNN.

"Pemulihan tidak ditentukan oleh polis. Jika ada permintaan keluarga, kami akan memudahkannya. Ia akan dilaksanakan oleh pasukan penilaian bersepadu membabitkan BNN, pendakwa raya, doktor, psikiatri dan penyiasat di luar Jakarta Pusat," ujarnya.

Dalam masa sama, Hengki turut menepis dakwaan orang ramai yang mendakwa pasangan suami isteri itu menerima layanan istimewa. Hengki berkata, tiada unsur pilih kasih dalam mengendalikan kes berkenaan.

Terdahulu, menerusi sidang media, semalam, Nia menangis teresak-esak memohon maaf. Pelakon sinetron 'Bawang Putih Bawang Merah' itu bersama suami mengakui, menyesal dengan perbuatan dilakukannya dalam penyalahgunaan dadah.

Nia dan Ardi meminta masyarakat tidak meniru perbuatan mereka, malah sedar apa yang dilakukan selama ini satu kesalahan dan melanggar peraturan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'DEMI TUHAN AKU BERSAKSI' - PROKUYA STUDIOS TIADA NIAT CETUS PROVOKASI

"Kami tidak tahu siapa yang memulakan kontroversi ini kerana sejak awal, produksi dan pelakon, termasuk Syafie sendiri, sudah berkongsi gambar di lokasi penggambaran sekitar Mei lalu, tetapi tiada siapa pun memperkatakannya.

"Kebetulan ketika cerita Syafie putus tunang, ia serentak dengan jadual pengedaran poster rasmi drama ini yang membuatkan beberapa pihak menyangka kami sengaja menangguk di air keruh, sedangkan kerja promosi perlu dilakukan bersandarkan jadual memandangkan tarikh siaran di RTM semakin hampir.

"Lagi pun, tiada sebarang babak di dalam pusat tahfiz yang menunjukkan elemen songsang mahu pun menonjolkan lelaki berpakaian wanita kerana kami mengikuti syarat ditetapkan Lembaga Penapisan Filem (LPF) dan RTM, bermula daripada tugasan praproduksi hinggalah penggambaran tamat.

"Apa pun, kelulusan daripada LPF membuktikan telefilem ini sudah mematuhi syarat dan kami tidak berasa takut atau tergugat kerana apa yang kami lakukan ini hanya dengan niat menyebarkan dakwah, bukan cuba mencetuskan kontroversi," demikian kata penerbit Eksekutif Prokuya Studios, Yana Samsudin.

Yana menjelaskan promosi dan gambar drama lakonan Syafie Naswip itu sudah dikongsi menerusi laman sosial sejak kerja penggambaran bermula sebelum Ramadan lalu, namun kontroversi tercetus hanya selepas isu putus tunang pelakon utamanya diperkatakan ramai.

Klik untuk gambar besar

Prokuya Studios tiada niat mencetuskan provokasi dengan mengangkat tema lesbian, gay, biseksual dan transgender (LGBT) di pusat tahfiz menerusi drama berjudul 'Demi Tuhan Aku Bersaksi', sebaliknya ia dijadikan polemik segelintir pihak yang mendapat maklumat salah mengenai plot cerita.

Katanya, menerusi drama arahan Eyra Rahman itu, tiada sekelumit adegan semburit atau watak lelaki berperawakan wanita di dalam pusat tahfiz seperti didedahkan sebuah portal, malah sinopsis cerita dikongsi di laman sosial berkenaan juga tidak benar.

Telefilem itu turut menampilkan pelakon, Fezrul Khan, Ismail Yaacob, Taiyuddin Bakar, Aman Graseka dan Sheila Mambo. Isu berkaitan telefilem itu hangat menjadi bualan hingga ada pihak mencadangkan supaya diadakan petisyen agar siarannya dibatalkan, selepas syarikat produksi terbabit didakwa tidak sensitif apabila memaparkan elemen budaya hidup songsang di sebuah pusat keagamaan.

Terdahulu, perkara berkenaan mula diperkatakan sebaik sahaja berita mengenai Syafie ditahan polis, minggu lalu, susulan kes memukul bekas tunang kononnya gara-gara wanita terbabit memberi nasihat supaya dia menjauhi hubungan terlarang.

Sementara itu, pihak Prokuya Studios juga bakal membuat siasatan dalaman berhubung penyebaran gambar di laman maya yang menunjukkan babak kononnya berlaku di dalam pusat tahfiz, sedangkan ia hanya fitnah dalang penyebar.

"Kami sendiri tidak tahu bagaimana 'footage' berkenaan boleh sampai ke tangan individu itu dan lebih lucu, dia membuat sinopsis sendiri bersandarkan gambar berkenaan, sedangkan hakikatnya ia bukan seperti dihebahkan.

"Dakwaan sebegitu yang memanaskan lagi isu LGBT ini, tetapi apa pun kami takkan cepat melenting. Sebaliknya, kami ambil pendekatan lebih rasional dengan melakukan siasatan dalaman untuk mencari dalangnya.

"Jika tidak tahu apa-apa, usah buat-buat cerita kerana ia boleh membawa kepada fitnah. Tolong jangan tabur pasir dalam periuk nasi kami. Kita sama-sama hormati keputusan LPF kerana panel di dalamnya adalah mereka yang arifm termasuk ahli agama.

"Bukan mahu memuji produk sendiri, namun isu semasa yang kami tonjolkan ini dari perspektif berbeza. Saya pun enggan peduli dengan caci maki segelintir pihak, tetapi melihatnya dari sudut positif apabila ramai tampil memberikan sokongan," kata Yana yang juga seorang pelakon dan pengacara itu lagi.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIARAH BELA DIRI KES DADAH: "BERPELUANG UNTUK NIKMATI SESI MAHKAMAH..." - FARID KAMIL

Pada Selasa, pelakon dan pengarah Datuk Farid Kamil Zahari telah diarah oleh Mahkamah Majistret Petaling Jaya, Selangor, untuk membela diri atas pertuduhan menggunakan dadah jenis ganja THC atau Tetra Hydrocannibol, Januari tahu lalu.

Majistret Nor Ariffin Hisham membuat keputusan itu terhadap Farid, 38, selepas pihak pendakwaan berjaya membuktikan kes firma facie pada akhir pendakwaan kes tersebut. Mahkamah menetapkan 15 dan 16 Mei ini bagi bicara bela diri dan selebriti itu memilih memberi keterangan bersumpah dalam kandang saksi.

Mengikut pertuduhan, Farid didakwa menggunakan THC yang juga dadah terdapat pada ganja di Pejabat Narkotik, Ibu Pejabat Polis Daerah (IPD) Petaling Jaya pukul 4.30 petang, pada 11 Januari 2018.

Berikutan itu pertuduhan terhadapnya dikemukakan mengikut Seksyen 15(1)(a) Akta Dadah Berbahaya yang membawa hukuman maksimum penjara dua tahun atau denda sehingga RM5,000 atau kedua-duanya jika sabit kesalahan.

Klik untuk gambar besar

Seramai lima orang saksi telah dipanggil memberi keterangan pada perbincangan yang bermula sejak 18 Disember 2018. Kes dikendalikan Timbalan Pendakwa Raya Sumayyah Amran manakala Farid diwakili peguam Megat Syazlee Mokhtarom.

Sementara itu, Farid ketika ditemui diluar mahkamah berkata dia menerima keputusan mahkamah itu dengan hati terbuka: "Dengan keputusan ini ia dapat memberi peluang kepada peguam saya untuk membuat pembelaan... dan keadilan akan ditimbang tara. Alhamdulillah saya juga berpeluang untuk nikmati sesi mahkamah secara langsung".

Dalam prosiding sama, mahkamah turut menetapkan 30 Mei ini bagi keputusan akhir pendakwaan empat lagi pertuduhan terhadap Farid iaitu mendatangkan cedera, menggunakan kekerasan jenayah dan berkelakuan tidak senonoh dengan mengeluarkan perkataan kurang sopan.

Bagi pertuduhan pertama dan kedua, Farid didakwa dengan sengaja mendatangkan kecederaan ke atas Ashraf Ahmad, 35, seorang eksekutif akaun syarikat swasta dan Konstabel Muhammad Nizam Jamaluddin, 24, seorang anggota polis.

Bagi kesalahan itu, dia didakwa mengikut Seksyen 323 Kanun Keseksaan, yang memperuntukkan hukuman maksimum penjara setahun atau denda maksimum RM2,000 atau kedua-duanya.

Bagi pertuduhan ketiga, tertuduh didakwa menggunakan kekerasan jenayah terhadap Mohd Nizam dengan niat menghalang tugas polis. Dia didakwa mengikut Seksyen 353 Kanun Keseksaan, yang memperuntukkan hukuman maksimum penjara dua tahun atau denda atau kedua-duanya.

Pertuduhan keempat iaitu berkelakuan tidak senonoh dengan mengeluarkan perkataan kurang sopan kepada Mohd Nizam, yang boleh mendatangkan kemarahan dan penghinaan terhadap mangsa.

Dia didakwa mengikut Seksyen 90 Akta Polis 1967, yang memperuntukkan hukuman denda maksimum RM500 atau maksimum penjara enam bulan atau kedua-duanya. Kesemua kesalahan itu didakwa dilakukan Balai Polis Trafik Kota Damansara pukul 1.20 petang pada 11 Januari tahun lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YASIN SULAIMAN: "KANABIS UNTUK RAWATAN... SAYA MUNGKIN TERPAKSA JUAL BUAH PINGGANG SARA KOS GUAMAN"

"Kanabis bukan nakotik, satu dunia dah tahu. 40 negara antara yang maju telah membenarkan kanabis perubatan. Tuhan tak jadikan pohon kanabis sia-sia, pohon kanabis adalah untuk rawatan. Maka, keluarkanlah kanabis daripada senarai narkotik.

"Terima kasih semua...," ujar penyanyi dan komposer Yasin Sulaiman yang diilihat tersenyum menerusi video dikongsikan dan sempat menitipkan pesan menggesa kerajaan Malaysia mengeluarkan kanabis daripada senarai nakotik.

Sementara itu, keadaan terkini Yasin turut menjadi perhatian ramai yang sempat mengucapkan salam takziah di atas pemergian Allahyarham Adibah Noor dan sahabat baiknya, Allahyarham Mujahid Abdul Wahab.

Perkongsian video itu mendapat pelbagai reaksi daripada netizen yang turut sebak namun mengagumi penyanyi itu yang sentiasa positif serta mendoakan agar urusan Yasin dipermudahkan.

Klik untuk gambar besar

Mahkamah Sesyen Petaling Jaya hari ini diberitahu kes pendakwaan terhadap penyanyi dan komposer,  Yasin Sulaiman, kekal dijalankan mengikut Seksyen 6B (1) (a) Akta Dadah Berbahaya (ADB) 1952.

Timbalan Pendakwa Raya, Mohd Asnawi Abu Hanipah berkata, pertuduhan terhadap Yasin kerana menanam 17 pokok ganja itu kekal berdasarkan laporan kimia diterimanya petang semalam. Susulan itu, peguam Yasin, Ariff Azami Hussein berkata pihaknya tiada bantahan terhadap permohonan berkenaan.

"Terima kasih kepada pasukan pendakwaan kerana menyediakan laporan kimia dalam masa singkat dan kita mohon dua minggu dari sekarang (sebutan kes) jika memadai," katanya.

Dalam pada itu, Yasin turut menzahirkan ucapan terima kasih kepada semua penderma tabung yang bermurah hati untuk menyumbang bagi membiayai kos guamannya berhubung pertuduhan mengedar dan menanam 17 pokok ganja pada 13 Mac lalu.

Menurut Yassin, bantuan tersebut sedikit sebanyak dapat membantu meringankan bebannya bagi menampung kos guaman sepanjang kes perbicaraan ini dijalankan.

"Terima kasih kepada yang mengisi tabung guaman saya, tanpa mereka semua ini mungkin terpaksa jual buah pinggang bagi sara kos guaman ini. Kes besar macam gajah, tapi saya hanya semut yang mengharapkan keajaiban," tutur Yasin yang ditemui media di Mahkamah Majistret Petaling Jaya, Selangor pada Rabu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL KAHWIN - FARAH LEE 'SERIKAN' WAJAH?

Farah Lee, gadis yang didakwa bakal berkahwin dengan Pengacara TV3, Ally Iskandar pada 20 januari ini difahamkan sudah mula mengunjungi beauty salon untuk 'seri' wajah. Antara salon yang dikunjungi oleh gadis berusia 22 tahun ini ialah salon di Galaxy Ampang milik sepupunya.

"Girls day out... Memanjakan wajah at my cousin's beauty salon (galaxy ampang) with doctor cousin yang bakal ehem ehemm," ujar Farah berseloroh.

Suasana salon di mana Farah 'memanjakan diri'
Klik untuk imej besar...

Mungkinkah maksud 'ehem ehem' yang dikatakannya itu turut memberi makna yang dirinya juga akan mengakhiri zaman bujang?

Bagaimanapun, dalam soal perkahwinan... nampaknya Farah lebih gemar berdiam diri meskipun di facebooknya sudah ramai yang memberi ucapan selamat. Ia sekaligus seolah-olah 'mengiyakan' semua gosip tersebut sebagaimana gosip 'merisik' yang digembar-gemburkan beberapa bulan lalu.

"Segala ucapan pujian dan terima kasih hendaklah dikembalikan kepada Allah. DIA lah yang selayaknya. Tanpa DIA siapalah kita," ujar Farah yang masih mahu ramai pihak berteka-teki.

Kesimpulannya dalam kes perkahwinan Farah ini, beliau mungkin merupakan seorang gadis yang pemalu dan amanah dalam cinta. Kerana malu itu lambang keimanan dan malu itu membawa ke syurga.

Rasullullah SAW bersabda: “Malu itu datangnya dari iman dan iman itu membawa ke syurga. Dan sebaliknya adalah membawa ke neraka” (HR Bukhari). Allahualam...

Ally dan Farah - bakal bina mahligai bahagia?


4 GAMBAR - SEKITAR MALAM BERINAI LUFYA OMAR

"Mera nam Lutfyah Rai. Merasa jugak fya nak melaram baju, pelamin, dan henna ala-ala Aishwarya Rai ni," demikian kata pelakon yang popular menerusi drama 'Umairah', Lufya Omar, 31, mengenai malam berinainya.

Untuk makluman, Lufya telah selamat disatukan dengan pilihan hatinya ytang merupakan seorang doktor bernama Che Muhammad Hafiz Che Baharom dengan sekali lafaz pada 26 November lalu.

Jom tengok

Foto: Lufya Omar IG & zeenbridal_zeen

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAHIRKAN ANAK KEDUA - BIENDA TERPAKSA DIBEDAH KERANA DEMAM PANAS

"Alhamdulillah... syukur pada Allah SWT yg memudahkan segala urusan kami hari ini & mengurniakan segalanya kebahagian di dunia dan akhirat," demikian kata penyanyi Bienda yang selamat lahirkan anak baru-baru ini secara pembedahan.

Untuk info, Bienda yang merupakan anak kepada penyanyi dangdut Sheeda, tidak dapat melahirkan bayinya secara normal kerana mengalami demam panas.

Klik gambar untuk size besar

Dengan kelahiran bayi baru itu, Bienda yang berkahwin dengan Kamarul Zariman Abd Rahman pada 8 Oktober 2010 kini mempunyai dua orang anak perempuan.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


27 GAMBAR - SELAMAT NIKAH, NINA AF KINI ISTERI ARKITEK

Tahniah diucapkan kepada bintang program realiti Akademi Fantasia (AF) 2014, Nina Nadira apabila sah menjadi isteri seorang arkitek, Ahmad Farhan Rusman dengan dua kali lafaz semalam.

"Alhamdulillah, selesai sudah majlis nikah. Semoga permulaan kehidupan kami akan diberkati dan dipermudahkan... Insya-Allah," kata Nina.

Pasangan yang masing-masing berusia 25 tahun itu dinikahkan bapa Nina, Naharuddin Nordin, sambil disaksikan kira-kira 100 tetamu dalam satu majlis ringkas di sebuah hotel, kira-kira 11.30 pagi.

Pada majls tersebut, Farhan menyerahkan mas kahwin bernilai RM300 kepada Nina. Jumlah wang hantaran bagaimanapun dirahsiakan.

Manakala hantaran pula, pihak pengantin perempuan menyerahkan 10 dulang berbalas lapan daripada pengantin lelaki.

Difahamkan, pasangan ini akan diraikan dalam majlis resepsi di sebuah hotel hari ini. Majlis bertandang pula akan diadakan di Alor Setar, Kedah, pada 24 Disember depan.

Klik untuk gambar besar

Nina dan Ahmad Farhan yang bertemu ketika menuntut di Melbourne, Australia, tahun lalu itu mengikat tali pertunangan pada 25 Mac lalu.

Ditanya mengenai karakter suaminya, Nina menyifatkan Farhan lelaki bertanggungjawab.

"Kami mempunyai tarikan bertentangan. Saya berjiwa seni, dia pula lebih bersandarkan pemikiran logik. Mungkin itulah yang melengkapi diri kami," katanya yang menuntut dalam bidang seni drama di Universiti Deakin, Melbourne.

Pasangan yang juga tidak menolak rezeki untuk mendapat cahaya mata dalam masa terdekat itu merancang berbulan madu di Phuket, Thailand, akhir tahun ini.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SHAHEIZY SAM & SYATILLA MELVIN BAKAL TIMANG ANAK LELAKI

Pelakon Syatilla Melvin yang bakal melahirkan cahaya mata sulung hasil perkahwinan dengan Shaheizy Sam bulan Mei depan memberitahu bahawa doktor menjangkakan jantina anaknya itu adalah lelaki.

Syatilla yang kini sedang hamil enam bulan itu turut berkata, bayinya berada dalam keadaan sihat.

"Bayi di dalam kandungan saya ini merupakan antara hadiah paling istimewa buat saya dan suami. Zuriat inilah tanda cinta kami dan pengikat kasih sayang antara saya dan Sam.

Klik untuk gambar besar

"Saya dan Sam selalu berdoa, supaya sentiasa sihat dan kuat untuk menanti kehadiran orang baharu ini. Alhamdulillah, dia (bayi) sangat baik dan faham ibu serta bapanya sibuk dan dia sentiasa menemani saya," kata Syatilla.

Dalam pada itu, Sam juga turut melahirkan rasa syukur kerana dikurniakan seorang isteri yang sangat memahami dan bijak menguruskan rumah tangga.

"Syatilla seorang yang sangat penyayang dan tidak kekok menguruskan rumah tangga. Dia tahu apa yang perlu dilakukan.

"Pada masa yang sama juga dia tidak lupa dirinya sebagai isteri dan saya rasa sangat bertuah kerana dianugerahkan seorang isteri yang pandai uruskan rumah tangga," ujarnya.

Dalam perkembangan lain, Sam dan Syatilla baru saja selesai menyambut ulangtahun perkahwinan mereka yang pertama serta majlis hari lahir Syatilla baru-baru ini dan majlis tersebut diadakan secara sederhana.

Sumber: Astro Gempak & Berita Harian

Foto: Syatilla Melvin & @samsyatilla

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KESAL DIPINGGIRKAN SEBAGAI KETUA - ZAF MINTA JANGAN GUNA LAGI NAMA VE, CUKUP 11 MINGGU DI GV9

"Sebagai orang yang menubuhkan VE, saya bertanggungjawab terhadap kumpulan ini, VE adalah VE. Nama, reputasi dan hasil kerja kumpulan itu dibina dengan susah payah. Jadi, cukup 11 minggu digunakan, adalah lebih baik bergerak ke hadapan sebagai kumpulan dan nama baru.

"Di sini saya mohon semua pihak menerima keputusan ini dengan hati yang terbuka. Kita saling menghormati dan semoga hubungan silaturahim tidak terus keruh," tegas anggota kumpulan asal VE iaitu Zaf yang juga bertindak sebagai ketua sejak awal pertubuhan mereka dimana dia meminta tidak lagi menggunakan nama VE selepas ini, selepas selesai persaingan di pentas Gegar Vaganza musim ke-9 (GV9)

Jelas Zaf, dia mengambil pendekatan untuk tidak bersuara sebelum ini kerana enggan menimbulkan sebarang salah faham atau kekecohan sepanjang GV9 berlangsung.

Klik untuk gambar besar

Zaf dalam masa sama turut mendakwa dia tidak tahu apabila anggota baharu iaitu Fakhiz yang sepatutnya hanya mengggantikannya untuk GV9 diserap terus sebagai salah seorang anggota tetap.

"Saya yakin tidak ada masalah dan mereka mampu mencipta jenama baharu memandangkan sudah mempunyai kelompok peminat tersendiri.
Saya selaku ahli asal dan ketua juga keliru sebab saya tidak tahu menahu perkembangan mereka malah diketepikan sepenuhnya termasuk membabitkan pengambilan ahli baharu.

"Fakhiz sebagai contoh, sepatutnya hanya sebagai pengganti saya, tiba-tiba saya dapat tahu sudah diserap sebagai ahli VE. Sejak bila dan atas persetujuan siapa?" jelasnya.

Dalam GV9, VE dianggotai oleh Adeeb, Cham, Fahkiz dan Hakim. Salah faham antara mereka mula timbul apabila Zaf diketepikan oleh pihak pengurusan walaupun pada awalnya dia merupakan individu yang terlibat dalam perbincangan menyertai GV9.

"Saya yang pada asalnya berbincang dengan Astro mengenai penyertaan VE dalam GV9. Kalau ikutkan saya boleh muncul pada minggu tertentu seperti dibincangkan dan Fakhiz hanya akan menggantikan saat ketiadaan saya. Tapi keadaan jadi lain, malah saya tidak tahu menahu langsung perkembangan selepas itu termasuk pengambilan ahli baru," ujarnya.

Untuk makluman, ahli asal VE atau Voices Of Euphonious yang ditubuhkan sekitar 1997 ialah Zaf, Lah dan Shahir. VE kemudiannya turut dianggotai oleh Damian dan Cham.

  ________ IKLAN ________ JUALAN PAYDAY 25 NOVEMBER. JOM BOOKING DULU!! Ayuh dapatkan pelbagai tawaran hebat di Shopee sempena jualan PayDay yang bermula 12 malam 25 November ini. Anda juga boleh masukkan dalam 'cart' (bakul) dulu pelbagai barangan mahal seperti handphone berharga RM849 yang dijual hanya RM25 sahaja. Malah lebih banyak diskaun hebat disediakan termasuk hadiah mewah dan voucher berbaloi.Untuk info, pelanggan baru juga boleh menggunakan voucher SHPFB25 (20 hingga 24 November)  atau SHPFB25 (25 November) bagi barangan percuma atau diskaun besar untuk pembelian pertama. Jom masukkan dalam 'cart' (booking) dulu, mana tahu tuah menyebelahi anda?
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KOLEKSI FOTO YUSRY KRU & LISA SURIHANI

Bulan yang ditunggu akhirnya tiba... tarikh 23hb Februari 2012 ini pastinya menjadi detik bersejarah buat peminat Yusry KRU dan Lisa Surihani. Tarikh itu akan menyaksikan dua pasangan ini bakal dinikahkan di Marriot, Putrajaya dan segala persiapan akan diuruskan oleh DZMS Events.

Sementara mereka menghitung hari... apa kata kita saksikan dahulu himpunan gambar mereka 'berdua-dua' yang sememangnya amat sepadan. Jom layanzz..!

Klik untuk imej besar
atau klik kanan 'open in new tab'

Yusry, dulu dan sekarang...

Sumber foto: pelbagai media


MAJLIS RESEPSI EIRA SYAZIRA & AZAD JAZMIN

"Alhamdulillah, selesai sudah majlis resepsi ku di KL. Next week kat Penang pulak. Thank you so much pada semua yang datang dan terlibat menjayakan majlis Eira semalam. Pada keluarga tercinta, sahabat handai, rakan-rakan artis, para wartawan yang sudi meluangkan masa untuk majlis Eira dan hubby ucapkan jutaan terima kasih yah. Love u guys much2! Maafkan kami jika ada kekurangan pada majlis kami semalam ye. Yang penting semua happy dan enjoy sangat! Much appreciated," ujar Eira Syazira.

Untuk info, Eira dan Azad Jazmin telah selamat mengadakan majlis resepsi mereka di International Youth Centre, Cheras, Kuala Lumpur pada 18 November 2011. Sementara majlis Resepsi pihak lelaki akan dilangsungkan pula pada 26 November ini di Pulau Pinang.

Berikut adalah gambar-gambar majlis resepsi Eira dan suaminya. Photo kredit Hafeyz Yussof (Phosgraphis Photography).

Klik untuk imej besar...


HANYA TEASER, TIADA NIAT BUAT GIMIK -  NABILA RAZALI AKUI BUKAN SENGAJA NYANYI SUMBANG, 'TERLUKA' DENGAN KRITIKAN

"Saya memuat naik foto bersama MK K-Clique sebagai sebahagian daripada 'teaser' mempromosikan lagu ini. Sebenarnya ramai yang keliru antara gimik dan 'teaser'. Bagi saya apa yang dimuat naik dalam Instagram itu hanya 'teaser' untuk lagu 'Aku Terluka' yang juga single ketujuh saya.

"Semua foto itu memang ada dalam video muzik dan tindakan membuang foto lain di Instagram dibuat agar pengikut fokus dan sedar saya akan mempromosi sesuatu produk 'Aku Terluka' yang berentak balada adalah hasil kolaborasi pertama komposer Amylea Azizan dan MFMF.

"Macam saya jelaskan, ia adalah bentuk promosi dan bukan gimik. Apa-apa pun, saya tidak boleh halang sangkaan orang ramai terhadap saya. Saya hanya mahu orang berteka-teki dengan kemunculan lagu baharu saya. Tiada niat untuk buat gimik semata-mata," demikian kata penyanyi dan pelakon Nabila Razali.

Nabila berkata, berada dalam industri kreatif memerlukan dia sentiasa tampil dengan idea segar dan terbaharu. Untuk itu, seiring dengan perkembangan masa, Nabila berasakan agak kurang menarik sekiranya mereka terus memberi lagu kepada peminat.

Klik untuk gambar besar

Dalam pada itu, Nabila turut menjelaskan dia sengaja memilih pelakon dan penyanyi rap, MK K-Clique sekali lagi untuk membintangi video muzik lagunya atas sebab tersendiri selepas pernah berkolaborasi bersama dalam video muzik lagu 'Peluang Kedua'.

Ditanya pula sekiranya peminat terus mengkritiknya gara-gara gimik ini, penyanyi berusia 30 tahun itu tidak mampu menghalang tanggapan orang ramai terhadapnya.

Sementara itu, nyanyian Nabila Razali sekali lagi menerima kritikan netizen selepas persembahan single terbaharunya 'Aku Terluka' ketika pelancaran lagu berkenaan baru-baru ini dikatakan sumbang. Video persembahan itu tersebar luas di media sosial.

Berhubung kritikan itu, Nabila menjelaskan bukan suka-suka menyanyi dalam nada sumbang sehingga dia tidak mendapat belas kasihan netizen yang menghina kredilibitinya sebagai penyanyi.

Kata Nabila atau nama penuhnya Nur Nabila Mohd Razali, sebagai penyanyi dia sudah cuba memberikan yang terbaik setiap kali naik ke atas pentas namun terdapat pelbagai faktor menganggu persembahannya.

"Pada hari pelancaran saya tidak cukup rehat dan itu salah satu faktor nyanyian sumbang tetapi saya tidak mahu jadikan ia sebagai alasan. Perkara pun sudah berlaku, orang pun dah post nak buat apa lagi, enjoy sahaja... saya tak salahkan sesiapa tetapi saya sendiri yang bersalah.

"Sebagai penyanyi saya tak akan sengaja menyanyi sumbang tetapi perkara sudah berlaku. Saya hanya boleh move on dan buat lebih baik pada masa depan," jelasnya.

Walaupun ramai menghentam dan meminta dia berhenti menyanyi, Nabila berkata, dia tidak akan berbuat demikian kerana bidang nyanyian adalah cintanya. Kata Nabila, meskipun adakalanya 'terluka' dengan kecaman namun dia hanya mampu memekakkan telinga kerana tidak mahu ia menggangu perjalanan kariernya.

"Saya tolak tepi semua kecaman, kalau saya fikir apa orang cakap nanti saya akan dekat situ sahaja. Menyanyi ini saya minta sejak kecil, jadi kenapa saya perlu nak dengar cakap orang.

"Saya tak marah atau sakit hati tetapi kesal dengan ayat-ayat ditinggalkan seolah-olah mereka ini tiada adik-beradik atau kawan-kawan," ujarnya yang dalam masa sama turut mengakui membaca setiap kritikan ditinggalkan netizen malah turut meluangkan masa membalas sama ada komen baik dan buruk daripada pengikutnya.

Mengulas mengenai permintaan peminat yang mahu dia kembali dengan lagu-lagu berentak rancak, Nabila menjelaskan dia tidak mahu terus menghasilkan lagu berentak sama untuk peminat, kerana katanya sebagai penyanyi dia mahu menjadi seorang yang versatil dan mempelbagaikan genre lagu agar tidak berada di takuk sama.

"Sebagai penyanyi kita kena ada peningkatan, takkan nak nyanyi lagu 'cumi-cumi' sampai umur 50 tahun... nanti peminat kata saya tak ada lagu lain. Sebab itu saya sahut cabaran menyanyikan lagu balada dengan nada tinggi... saya mahu tingkatkan kualiti karier saya, jadi peminat dapat kepelbagaian daripada saya," tuturnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAERAH HARAP PERKAHWINAN KALI KEDUA BAHAGIA & KEKAL

"Banyak saya belajar daripada perkahwinan terdahulu. Saya tidak mahu menjadikan apa yang pernah berlaku dalam hidup sebagai satu penyesalan.

"Tidak adil jika menjadikan perceraian sebagai alasan untuk saya bersedih sekali gus enggan berganjak daripada kisah duka. Jadi, apabila ambil keputusan untuk berkahwin sekali lagi, saya anggap ini jodoh.

"Sama macam orang lain, saya berharap perkahwinan kedua ini diberikan kebahagiaan yang berkekalan sehingga ke jannah.

"Saya juga berdoa agar perjalanan rumah tangga kali ini dipermudahkan dan mendapat keberkatan Allah," kata penyanyi Siti Saerah, 34, yang selamat bernikah dengan lelaki pilihannya, Mohd Sharidan Johari, 31, pada 24 Februari lalu selepas bercerai lima tahun lalu.

Adik kepada penyanyi tersohor Datuk Seri Siti Nurhaliza itu berkata kegagalan perkahwinan pertama bukan penamat untuk mencari kebahagiaan kerana percaya jodoh dan pertemuan sudah ditetapkan Allah.

Klik untuk gambar besar

Malah, Saerah juga ingin menjadi wanita terbahagia seperti kebanyakan pasangan suami isteri lain yang melayari bahtera rumah tangga dengan limpahan kasih sayang.

Saerah yang juga ibu kepada tiga anak akui kembali menggalas tugas sebagai isteri bukan tanggungjawab mudah.

Pengalaman terdahulu dijadikan kayu ukur untuk Saerah menjadi insan lebih baik agar perkahwinan kali ini berlangsung dengan penuh harmoni.

"Apabila ingin berkahwin, ia bererti saya sudah bersedia mengharungi cabaran alam berumah tangga. Cuma, sudah semestinya untuk kali ini saya mengharapkan ia jadi lebih baik daripada yang sebelumnya.

"Saya cuba perbaiki diri sebagai isteri dan ibu. Malah, saya dan suami akan menjaga ikatan ini hingga ke akhir nyawa, insya-Allah.

"Orang kata, mulakan hidup dan buka buku baru dalam rumah tangga. Terima kasih kepada ibu, keluarga dan rakan atas sokongan serta doa,” katanya.

Ditanya mengenai bulan madu dan anak, Saerah yang pernah muncul dengan lagu 'Hero Wayang' belum mempunyai sebarang perancangan.

"Untuk bulan madu, saya dan suami belum ada perancangan lagi. Soal anak pula, saya menyerahkannya kepada rezeki. Namun, buat masa sekarang saya ingin fokus kepada kerjaya nyanyian.

"Apapun, saya tidak menolak jika dikurniakan anak dalam tempoh terdekat ini. Saya anggap ia rezeki. Siapa yang tidak seronok jika dikurniakan cahaya mata,' ujarnya yang kini muncul dengan single 'Hanya Restu'.

Berkongsi mengenai suaminya, Saerah berkata, mereka sudah berkenalan pada 2009 dan mula serius sejak dua tahun lalu.

"Kami jumpa semula dua tahun lalu. Dia masih bujang dan bekerja di sektor kerajaan di Muar, Johor. Dia tahu status saya sebagai ibu tunggal.

"Pada awalnya risau juga nak berkawan kerana takut dia tidak boleh terima anak-anak saya. Sebaliknya, dia mudah mesra dan anak pun rapat dengan dia. Bagi saya, apa yang penting dia boleh terima saya dan anak," tuturnya.

Hasil perkahwinan terdahulu, Saerah dikurniakan tiga orang anak bernama Ummi Umairah, 7, Ahmad Daiyan, 6, dan Ahmad Aisy, 5.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZARA ZYA: "BERKAWAN JANGAN SERIBU... KAWAN BOLEH JADI LAWAN....."

"Sejak akhir-akhir ini macam-macam cerita keluar pasal saya. Ya lah, saya pun tak boleh nak kawal apa yang orang nak cakap pasal saya. Saya percaya setiap apa yang berlaku ada hikmahnya. Saya bersyukur sangat-sangat sebab tak putus-putus peminat, keluarga dan kawan-kawan bagi kata semangat menyokong dan doakan yang terbaik untuk saya," luah pelakon Zara Zya menerusi perkongsian satu entri di Instagram miliknya.

Zara mengakui bahawa dia terpaksa berdepan dengan pelbagai cerita yang kurang senang mengaitkan dirinya sejak kebelakangan ini. Begitupun, Zara atau nama sebenarnya, Zainurul Razia Mohd. Zainuddin, 34, berkata, dia menganggap apa yang terjadi semua pasti mempunyai hikmah tersendiri.

Dalam entri tersebut, Zara berkongsi video yang memaparkan seorang rakannya dari Jepun yang datang ke negara ini demi memberi semangat kepadanya: "Yang peluk saya sekarang ni, kawan saya dari Jepun. Sanggup datang sini semata-mata nak jumpa dan bagi semangat kat saya. @hickeymic. Nasihat saya, berkawan jangan seribu. Tolong kecilkan circle anda. Kawan boleh jadi lawan," katanya.

Klik untuk gambar besar

Menjelang kehadiran tahun baru, pelakon drama Monalisa itu memberitahu dia enggan menoleh ke belakang lagi, sebaliknya dia mahu terus fokus pada diri: "Apa yang jadi biarlah. Saya nak buka buku baru dan jadikan tahun 2020 sebagai tahun cemerlang untuk bisnes dan juga karier. Saya harap sokongan semua untuk bagi saya lebih kuat dan tabah untuk harungi cabaran seterusnya," pintanya.

Terdahulu, Zara terpalit dengan kontroversi penyebaran video yang memaparkan paparan mesej perbualan yang mendakwa dirinya bersama individu lain. Sebelum itu, nama Zara turut menjadi tumpuan apabila ikatan pertunangannya dengan pelakon Hafreez Adam pada Oktober lalu dilaporkan terlerai selepas sebulan bersama.

www.myartis.com / Sumber & foto: Astro Gempak & Instagram Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBUTAN KES 18 DISEMBER - SUAMI IEDA MOIN FAIL PENCERAIAN

Jika sebelum ini, penyanyi dan pelakon Ieda Moin pernah menafikan yang rumah tangganya mengalami pergolakan, namun perkembangan terkini melaporkan bahawa suaminya sendiri iaitu Mohd Naquib Idris, telah memfailkan perceraian ke atas Ieda.

Mereka dilihat telah berada di Mahkamah Syariah Jalan Duta, Kuala Lumpur pada 2 Disember lalu. Hasilnya, 18 Disember ini dilaporkan sebagai tarikh sebutan kes pasangan ini.

"Ya... memang benar," jawab Ieda ketika dihubungi media mengenai kes Mahkamah Syariah itu.

Klik gambar untuk size besar

"Belum cerai, tapi saya tak nak komen apa-apa buat masa ini.  Saya bukan tak nak kongsi, tapi saya takut.  Doakan yang terbaik buat saya.  Kalau sudah bersedia, saya akan kongsi.  Jangan risau, saya OK," tambah Ieda lagi.

Menurut laporan Berita Harian pula, suami Ieda kononnya mempunyai orang ketiga hingga mereka tidak lagi tinggal sebumbung, selain artis itu mendakwa suaminya dikatakan berubah perangai.

Malah Ieda sendiri pernah mengakui bahawa lima tahun kebelakangan ini, rumah tangga mereka kian hambar selain berdepan dengan masalah komunikasi.

Untuk rekod, Ieda mendirikan rumah tangga dengan Mohd Naquib sejak lapan tahun lalu dan mereka telah dikurniakan seorang cahaya mata iaitu Nur Dhia Dania, yang kini berusia enam tahun.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


10 GAMBAR - AMY SEARCH & FAMILY BERCUTI DI BALI

Bila seluruh keluarga Amy Search bercuti ke Bali, Indonesia, selepas Nabila Huda & ibu tirinya berbaik semula.

Kan harmoni tu...

GAMBAR LAIN

Klik untuk gambar besar:

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEREKA MUATNAIK 'BUSANA NIKAH' - ELFIRA LUAH MENGENAI IBUNYA

Nampaknya kini semakin terjawab spekulasi majlis pernikahan pelakon Elfira Loy, 24, dengan tunangnya, Faris Khairol Anuar apabila pereka fesyen terkenal, Rizman Ruzaini memuatnaik gambar individu wanita mirip pelakon itu yang mengenakan busana perkahwinan.

Gambar beserta status 'coming soon' dan #bridesbyRR itu menguatkan lagi khabar angin pasangan itu bakal berkahwin awal tahun depan.

Rizman ketika dihubungi mengesahkan wanita dalam gambar itu adalah Elfira dan pernikahan bakal berlangsung dalam masa terdekat.

"Betul, itu adalah El (Elfira). Saya dah tahu tarikh perkahwinan mereka, tapi tak boleh kongsikan lagi. Apa boleh dikatakan, ia bakal berlangsung dalam waktu terdekat ini. Jadi kita doakan yang baik-baik untuk mereka.

Klik untuk gambar besar

"Jenama Rizman Ruzaini sudah bekerjasama dengan El hampir 10 tahun. Dia antara selebriti yang kami tunggu-tunggu nak buatkan baju kahwin. Alhamdulillah, apabila tiba waktunya dia pilih kami.

"Insya Allah, kami akan menyediakan beberapa persalinan untuk majlis perkahwinan mereka nanti. Sejujurnya, kami berasa teruja," katanya.

Rizman berkata, rekaan itu adalah istimewa dan berbeza daripada kebanyakan rekaan busana perkahwinan dihasilkan sebelum ini.

"Setiap selebriti ada nilai sentimental dan pesona sendiri. Disebabkan itu, setiap rekaan kami untuk mereka atau orang biasa berbeza. Tak ada yang sama.

"Macam untuk majlis El ini, ia memang istimewa. Lagi satu, El jenis yang tak kedekut. Setiap baju yang ditempah dengan kami dia bayar dan tak pernah minta penajaan," ujarnya.

Sementara itu, usaha untuk mendapatkan kenyataan daripada pihak Elfira tidak berjawab apabila mesej dihantar tidak berjawab.

Terdahulu, Elfira dan pasangannya yang juga Pengurus Besar di syarikat telekomunikasi mengikat tali pertunangan pada 2 September lalu secara tertutup membabitkan keluarga dan kenalan terdekat sahaja.

Sebelum bersama Faris, Elfira pernah bertunang dengan penyanyi Sufian Suhaimi, namun jodoh mereka tidak kesampaian selepas berpisah pada Februari lalu.

Bakal berkahwin tidak lama lagi dan akan membina keluarga sendiri, Elfira baru-baru ini ada meluahkan perasaan mengenai ibu tercinta, Filzah Yusoff di akaun Instagramnya.

Elfira menyifatkan ibunya seorang yang kuat, berani dan begitu penyayang terhadap anak-anaknya dan sanggup melakukan apa sahaja agar anak-anak hidup senang.

Dalam entri itu juga, Elfita berterima kasih kepada ibunya kerana sudah menjaga beliau dan adik-adik dengan penuh kesabaran meskipun ada kalanya mereka bermacam ragam dan nakal.

Elfira turut berkata dia selalu mendoakan ibunya dipanjangkan usia supaya wanita itu sentiasa berada bersama untuk mendoakan kebahagian dan kejayaannya.

Pengorbanan seorang ibu itu tidak terbalas. Mereka tidak pernah mengeluh atau kecewa apabila ditimpa kesusahan demi anak-anak tersayang. Oleh itu, kita haruslah menjaga hati dan menghargai segala jasa mereka selama ini.

Tahniah dari kami buat Elfira dan pasangan diatas pernikahan yang bakal berlangsung tidak lama lagi. Tertanya-tanya pula berapa pasang busana Rizman Ruzaini yang bakal digayakan Elfira nanti.

www.myartis.com / Sumber & foto: Harian Metro, mStar & Instagram Elfira Loy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CUBA-CUBA PAKAI TUDUNG - PERSEDIAAN ADIRA UNTUK KAHWIN?

Meskipun sekejap pakai, sekejap tak pakai... namun ikhlasnya Adira kelihatan lebih menawan apabila mengenakan tudung di kepalanya. Ekoran pemakaian tudungnya itu, ada yang mendakwa kemungkinan Adira sudah bersedia bergelar isteri tidak lama lagi.

Artikel terdahulu:

CINCIN DI JARI ADIRA - TANDA TUNANG ATAU CINTA?

Tambah-tambah apabila teman lelakinya, Shahrul Nasrun yang juga Presiden Gerakan Belia Gagasan 1Malaysia (GBG1M) ada menghadiahkannya sehelai selendang. Mungkin agaknya hadiah tersebut sebagai satu isyarat pada Adira agar menutup auratnya sebelum kekasihnya itu masuk merisik. Wallahu A'lam.

Klik gambar untuk size besar

Klik untuk baca

2013 - Adira memakai cincin 'cinta' hadiah kekasihnya

Baca juga:

KEMBAR 6 DI PAKISTAN - MISKIN HARTA, TAPI KAYA ANAK
VIDEO - BILA APEK 'KEPALA ANGIN' MENGAMUK DI SENQ

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PENYANYI, ANTARA PESERTA 'I WANT TO TOUCH A DOG'

Ramai yang marah apabila program gila 'I Want To Touch A Dog' dilaksanakan oleh segelintir individu yang mengaku sebagai umat Islam. Dan yang paling sedih, terdapat juga artis kita yang turut hadir bagi menyokong program tersebut.

Antaranya ialah seorang penyanyi indie yang secara terang-terangan menepek gambarnya membelai anjing menerusi akaun Instagram miliknya. Malah dia juga secara terang-terangan menyokong program anjuran sebuah badan NGO itu.

Klik gambar untuk size besar

"Today I attended the #iwanttotouchadog event, where I got the chance to get close and pet fluffy dogs. The aim of this event is to create awareness amongst muslims to not hate or abuse dogs. There was an ustaz nearby to show attendees how to clean and samak (using clay + water), in case accidentally terkena a wet part of the dog i.e. dog's nose/tongue," ujarnya di IG.

Selain itu, artis terbabit turut memuat naik sekeping gambar lain yang menunjukkan penerangan daripada seorang ustaz tentang hukum menyentuh anjing.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


VIDEO - LARA ALANA HAMPIR LEMAS DALAM SWIMMING POOL

Menerusi Instagram Lara Alana atau gelaran barunya, 'Si Helmet' ini telah memuat naik video yang mencuit hati.

Di dalam video tersebut, Lara dilihat hampir lemas dalam swimming pool tapi nasib baiklah pembantu mereka bertindak segera. Olololo memang kesian dekat Lara tapi dalam masa yang sama buat kita semua tertawa.

Disebabkan itu juga kenyataan Scha Alyahya bawa anak kecil bercuti tanpa pembantu beri tekanan membuktikan Lara seorang anak yang aktif dan memerlukan pengawasan yang rapi.

Jom tonton!

Klik gambar untuk size besar

VIDEONYA SELEPAS INI...

Klik link dibawah ini untuk tonton video

VIDEO 1
VIDEO 2

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LEPAS FOTO 'PANAS' - EMMA MAEMBONG, SYED ABDULLAH DIDAKWA  DAH NIKAH?

Sebelum ini, beberapa keping gambar mesra Emma Maembong tidak bertudung bersama Syed Abdullah, yang juga merupakan abang kepada Menteri Belia & Sukan, Syed Saddiq, tular di media sosial.

Susulan gambar mesra yang tersebar, hubungan pasangan tersebut terus menjadi tanda tanya netizen. Terdahulu, pasangan ini dikatakan sedang hangat bercinta apabila sering memuatnaik foto bersama. Bagaimanapun, kepsyen gambar yang dimuatnaik menjelaskan mereka hanya kawan baik sahaja.

Namun, hari ini tular lagi satu cerita dimana timbul dakwaan mengatakan bahawa Emma dan Syed Abdullah telah pun bernikah. Menerusi Instagram @memes_puaka, seorang individu mendedahkan bahawa Emma dan Syed merupakan pasangan suami isteri.

Klik untuk gambar besar

Individu itu turut mendakwa Syed Abdullah telah menunjukkan gambar pernikahan mereka berdua kepadanya. Menurut individu itu lagi, dia mendedahkan perkara tersebut kerana sudah melibatkan isu fitnah dan timbul rasa bersalah jika dia hanya mendiamkan diri sahaja.

Bagaimanapun, setakat ini masih tiada penjelasan lanjut daripada pihak Emma mahupun Syed Abdullah berhubung dakwaan tersebut.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON TASH YONG HARAP HATINYA TERUS KEKAL BERTUDUNG & ISTIQAMAH

Pelakon Tash Yong, 31, mengharapkan keputusan hatinya untuk terus kekal bertudung ditetapkan Allah SWT sehingga ke akhir hayat, meskipun belum setahun berhijab. Tash atau nama sebenarnya Nur Natasha Shazlia Rosli, berkata dia sentiasa berdoa untuk istiqamah dalam penghijrahan dirinya ke arah lebih baik serta mendapat keredaan di dunia dan akhirat.

"Saya buat keputusan bertudung ini dengan rela hati pada Aidiladha tahun lalu bukan kerana bimbangkan penularan pandemik Covid-19 dalam negara ketika itu, tetapi melihat pada usia yang makin meningkat. Kita tidak akan kekal muda. Jadi, sampai bila saya harus leka dan tidak cuba memperbaiki diri ke arah kebaikan demi pengakhiran hidup sendiri suatu hari nanti.

"Saya pun tak tahu sehingga bila Allah† pinjamkan nyawa ini. Jadi, saya kena usaha membuat perubahan itu. Walaupun, ada kata-kata dan dakwaan kurang enak dilemparkan terhadap saya dengan penghijrahan ini tapi biarlah apa orang nak cakap. Bagi saya, yang pasti niat hati saya hanya Allah maha mengetahui," katanya.

Turut menepis dakwaan dia berhijab kerana mahu berumah tangga dan memperoleh banyak peluang dalam kerjaya seni kerana sebelum ini agak 'sendu', Tash berkata pendapatan utamanya adalah perniagaan.

"Sejak beberapa tahun lalu saya sudah mula menceburi perniagaan dengan menjual kerepek untuk membantu peniaga industri kecil dan sederhana (IKS) di kawasan luar bandar memasarkan produk mereka secara komersial. Alhamdulillah, sambutan dan maklum balas diterima sangat positif. Malah, saya bersyukur dalam perjalanan ini Allah banyak membantu segala perancangan dibuat berjalan dengan lancar," jelasnya.

Tash yang baru sahaja selesai menjalani penggambaran sebagai pengacara program Makanpedia terbitan Rockin Rhino untuk saluran TV Okey, berkata dia sentiasa yakin dengan rezeki Allah. Katanya, dalam hidup ini hanya perlu berusaha, doa dan tawakal dengan seikhlas hati.

"Kalau dahulu, saya pernah bimbang jika tiada tawaran berlakon baru yang diterima kerana memikirkan bagaimana nak mengurus komitmen bulanan seperti bayaran kereta, rumah dan bil-bil semasa. Tapi, sekarang Alhamdulillah rezeki dimurahkan dan saya gembira hidup bersederhana.

"Malah, pada Ramadan ini saya bersama pasukan ditubuhkan terbabit dengan aktiviti menghulur sumbangan membantu kira-kira 80 keluarga asnaf serta pusat tahfiz. Tak dinafikan, saya kini lebih banyak terdorong membabitkan diri dengan pelbagai aktiviti kemasyarakatan dan tanggungjawab sosial. Syukur sangat, Allah memberi saya peluang dan kesempatan ini yang membuatkan saya lebih matang dan tenang," ujarnya.

Klik untuk gambar besar

Menurut Tash yang pernah dikenali menerusi drama 'Menantu Ting Tong' dan 'Dia' di TV3 sebelum ini, dengan kesibukannya dia tidak terfikir soal jodoh. Katanya, dia juga hingga kini masih tidak mempunyai seseorang yang istimewa.

"Seperti wanita lain, saya juga ada keinginan untuk berumah tangga dan mempunyai keluarga suatu hari nanti. Bagaimanapun, soal jodoh saya harus teliti mencari teman hidup yang boleh membimbing ke arah kebaikan. Ini kerana, saya nak berkahwin biarlah sekali seumur hidup. Ditambah, pengalaman membesar dalam keluarga yang ibu bapa bercerai, kalau boleh saya tak mahu melalui perkara sebegitu dalam rumah tangga," tuturnya.

Menurut Tash lagi, biarpun dia tidak trauma atau berasa takut nak berkahwin kerana pengalaman lalu dalam hubungan 'terkandas' ibu bapanya, dia selesa positif. Katanya dia selalu percaya bahawa kalau ada jodoh, pasti tak ke mana.

Sementara itu, ternyata Tash didapati sudah membuang kesemua foto lamanya ketika tidak bertudung dahulu di akaun media sosialnya seperti Instagram dan Facebook. Katanya, dia dengan rela hati membuang semua foto itu.

"Walaupun, jumlah pengikut saya di Instagram sekitar 126,000 orang saja, alhamdulillah syukur. Bagi saya, cukup dapat berkongsi segala perkara positif dengan mereka seperti aktiviti memasak dan kata-kata motivasi. Setakat ini, kebanyakan pengikut media sosial saya aktif dan mereka memberikan sokongan pada setiap aktiviti bantuan yang dilakukan. Malah, dengan maklum balas diberi itu, saya jadi sangat bersemangat," katanya.

Berbicara juga mengenai kerjaya seninya, Tash berkata dia masih lagi mendapat tawaran berlakon drama dan kebanyakan watak diterima pula sebagai guru dan ustazah. Katanya dia gembira dengan watak sebegitu kerana banyak memberi motivasi yang baik.

"Apapun, saya sekarang semakin jatuh cinta dengan bidang pengacaraan sebenarnya. Alhamdulillah, rezeki mengacara pun ada dan saya pasti enggan melepaskan apa sahaja peluang yang datang. Sejujurnya, jiwa saya sangat selesa apabila mengacara. Setakat ini, saya sudah terbabit mengacarakan dua program TV. Ternyata, ia memberikan pengalaman yang amat berbeza," jelasnya.

Mengenai drama pula, Tash berkata kini karya lakonannya berjudul 'Cinta Untuk Raf' ketika belum berhijab masih ditayangkan di RTM. Selain itu, dia juga membintangi drama 'Mak Abang Nak Kahwin' untuk TV AlHijrah.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANPA SUAMI DI SISI - BCL HARAP DAPAT JALANI IBADAH PUASA DENGAN LANCAR

Kehilangan insan tersayang buat selamanya bukan satu perkara yang mudah dan itulah yang dirasai oleh penyanyi dan pelakon Bunga Citra Lestari (BCL) yang kehilangan arwah suaminya, pelakon Ashraf Sinclair 18 Februari lalu. Penyanyi lagu 'Wanita Terbahagia' ini ada menitipkan ucapan salam ramadan buat pengikutnya menerusi InstaStories.

Dalam pada itu, Bunga turut mengakui sambutan ramadan tahun ini berbeza daripada sebelumnya dan berharap dapat menjalani ibadah puasa dengan baik: "Marhaban Yaa Ramadan... Selamat menunaikan puasa Ramadan1441H untuk teman-teman semua.

"Meskipun Ramadan tahun ini akan berbeda, aku berharap kita semua dapat menjalankan ibadah dengan lancar. Semoga bulan ini membawa banyak berkah untuk kita semua, mohon maaf lahir dan batin. Bunga Citra Lestari, Noah & Keluarga," tulisnya.

Untuk makluman, Ashraf Sinclair meninggal dunia akibat serangan jantung. Arwah meninggalkan isteri, Bunga Citra Lestari dan seorang anak, Noah Aidan Sinclair, 10 tahun.

Klik untuk gambar besar

Sementara itu, dalam satu entri yang lain, BCL memberitahu bahawa kucing peliharaannya bernama Toni telah pergi buat selamat-lamannya: "Dear Toni.. Thank you for bringing joy to our house this whole time.. The smartest cat in the house.. Ur favorite time will be "liat cicak sambil digendong Daddy"

"I know youve been struggling, its been a hard 2 months for you.. not understanding whats going on.. it was hard for you to eat and you became weaker and weaker day by day.. But you were a fighter, till you cant anymore.. Rest in Peace Toni.. We love you.. Thank you for being in our lives.. U will be missed.. Send our love to Daddy there.. -Mommy & Noah-," katanya.

www.myartis.com / Sumber & foto: Media Hiburan, Instagram Bunga Citra Lestari & Ashraf Sinclair

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA AKUI PERGI KELAS, MAHU LAKONAN 'HIDUP'

"Apabila sampai di satu peringkat usia, tahap lakonan akan berbeza terutamanya daripada segi ekspresi wajah, jadi saya perlu tambah ilmu dan skill lakonan. Saya tidak pernah lupa untuk mencari kekurangan diri sendiri selepas menonton hasil lakonan.

"Saya tak mahu sekadar buat kerja tetapi penonton tak rasa lakonan yang disampaikan sebab itu saya masih pergi kelas atau kursus lakonan walaupun dah 16 tahun berlakon," kata pelakon Fasha Sandha yang mendedahkan masih menghadiri kelas atau kursus lakonan walaupun sudah 16 tahun berada dalam bidang seni.

Menurut Fasha, setiap kali menonton hasil lakonannya dia akan mencari kekurangan diri sendiri. Tambah pemilik nama Nur Fasha Sandha Hassan ini, dia mengakui selepas berkahwin, rezekinya tidak pernah putus: "Syukur Alhamdulillah walaupun usia saya sudah 35 tahun tapi masih diperlukan dalam industri.

"Kalau ikutkan perancangan awal selepas kahwin memang saya nak perlahankan aktiviti seni tapi banyak dapat rezeki. Tapi apa-apa pun saya anggap ini adalah rezeki anak-anak dan rezeki selepas kahwin," katanya lagi.

Klik untuk gambar besar

www.myartis.com / Sumber & foto: Astro Gempak & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP DENGAN PUTRI YASMIN - "DIA UMPAMA KAKAK" - ZIZAN

"Saya anggap ia sesuatu yang mengarut dan kelakar," komen Zizan Razak mengenai gosip hubungannya dengan Naib Presiden GenNext Astro, Putri Yasmin Megat Zaharuddin yang hangat diperkatakan.

Artikel terdahulu:

'ORANG KUAT ASTRO ' NAFI JADI KEKASIH BARU ZIZAN RAZAK

Tambah Zizan, tiada sebarang hubungan istimewa antara dia dengan Putri Yasmin seperti yang tersebar baru-baru ini. Jelasnya, hubungan rapat mereka hanya berkaitan dengan urusan kerja semata-mata kerana dia telah menganggap Putri umpama kakak.

"Saya tidak tahu bagaimana gosip seperti jni boleh tersebar.

Klik gambar untuk size besar

"Hubungan kami hanya atas dasar kerja kerana dia pengurus dan bos saya sahaja, malah, juga saya anggap dia sebagai seorang kakak.

"Kemesraan kami telah disalah tafsir oleh pihak tertentu,

"Saya tidak tahu ini fitnah jenis apa dan saya tidak mahu ia diperbesarkan lagi. Saya juga harap pihak media memberi saya ruang bernafas untuk menjawab isu ini," ujarnya ketika ditemui media pada tayangan perdana filem Cicakman 3 di Cathay Cineleisure, Mutiara Damansara, Petaling, Selangor malam semalam.

Bagaimanapun, mengenai hubungan cinta yang diakui oleh Emma Maembong sudah berakhir, Zizan enggan memberi sebarang komen

"Saya tak mahu ulas kisah cinta saya dengan Emma, saya berkeputusan untuk tutup mulut dan bagilah ruang untuk saya bernafas, walaupun kelihatan saya dalam tekanan tetapi saya akan terus memperjuangkan kerjaya saya dalam bidang seni ini," Ujar zizan menutup bicara.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NIQAB - TASHA MANSHAHAR PAKAI BILA BERJALAN SENDIRIAN

Penyanyi Tasha Manshahar yang baru sahaja bergelar isteri kepada penyanyi Raqib atau nama penuhnya Fahrur Raqib Abdul Majid, 28, selepas hampir sembilan bulan bertunang itu memberitahu, dia mula memakai niqab sebelum mengenali suaminya.

Akui selesa mengenakan imej tersebut terutama ketika berjalan seorang diri, Tasha atau nama sebenarnya Nadia Natasha Mohd Manshahar, 26, berkata dia tidak menyarungkan niqab tersebut ketika sedang bertugas sebagai guru serta penceramah motivasi dan ketika bersama keluarganya.

"Sejujurnya saya sudah lama belajar untuk memakai niqab sebelum saya mengenali Raqib lagi. Saya yang membuat keputusan ini sendiri. Saya selesa dengan imej tersebut terutama apabila berjalan sendirian. Tapi saya tidaklah memakai niqab setiap masa.

Klik unntuk gambar besar

"Ada waktu yang saya tidak akan pakai seperti ketika mengajar atau dalam tugasan sebagai guru serta bersama keluarga saya," kata Tasha turut mengakui keputusan untuk memakai niqab tidak menganggu kehidupannya yang kini tidak lagi bergelar seorang penyanyi.

Kata Tasha, dia tidak berasa sedih dengan keputusan untuk meninggalkan bidang nyanyian namun sebak apabila mengenang sokongan peminat yang tidak pernah putus.

"Lagipun saya sudah tidak lagi meneruskan kerjaya sebagai penyanyi. Bagi saya, imej tersebut tidak menganggu kehidupan saya. Keputusan untuk meninggalkan dunia nyanyian tidak membuatkan saya bersedih tapi ada juga rasa sebak apabila terkenang peminat yang sentiasa menyokong saya.

"Hubungan saya dengan insan-insan dalam industri pun baik seperti biasa," ujar penyanyi lagu 'Terima kasih Cinta' ini.

Untuk makluman, majlis pernikahan mereka diadakan secara tertutup itu hanya dihadiri keluarga dan kenalan terdekat, manakala resepsi berlangsung pada Ahad di Shah Alam.

Majlis di sebelah pengantin lelaki yang juga qari bekas peserta Akademi Fantasia 9 (AF9) itu direncanakan pada 22 September ini di Melaka.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH: "SEKARANG CLUB DAH BUKA BALIK, JAGA-JAGA... NANTI ADA ORANG TERSNAP GAMBAR, DAH VIRAL BALIK"

Pelakon Puteri Sarah Liyana baru-baru ini ada memuat naik perkongsian di Insta Story dimana dia seolah memberi peringatan kepada individu yang didakwa sering ke kelab hiburan.

Menerusi entri itu, Puteri Sarah memberi pesanan kepada individu yang berbuat demikian supaya melihat sekeliling bimbang ada yang mengambil gambar dan menularkan di media sosial.

Bagaimanapun tidak dapat dipastikan perkongsian itu ditujukan kepada siapa atau mungkin ianya sekadar peringatan kepada umum. Perkongsian Puteri Sarah itu telah menjadi perhatian ramai.

"Sekarang club dah buka balik. Kalau pergi tu jaga-jaga. Tengok kanan, kiri jangan nanti ada orang tersnap gambar. Dah viral balik. Lepastu jaga-jaga dekat club ramai orang. Takut terkena Covid.#sekadarperingatan," tulisnya.

Sebelum ini, Puteri Sarah memfailkan notis saman fitnah terhadap seorang netizen selepas memuat naik hantaran didakwa berunsur fitnah. Bagaimanapun, individu itu akhirnya tampil membuat permohonan maaf secara terbuka minggu lalu serta tidak akan mengeluarkan lagi sebarang kenyataan berkaitan pelakon itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - NORA DANISH & NEDIM SAMBUT MAULIDUR RASUL

Gambar Nora Danish bersama teman tapi mesranya Nedim Nazri, Umie Aida, Erma Fatima, Media dan rakan-rakan menyambut Maulidur Rasul dan Doa Selamat di Istana Budaya, Kuala Lumpur baru-baru ini. Turut dijemput ialah pelajar-pelajar sekolah untuk bersalawat ke atas Rasul sambil menikmati jamuan yang disediakan.

Artikel terdahulu:

LAWAK SINDIRAN BOBOI - NORA DANISH RASA TERSINGGUNG

Apa yang menarik, selain kambing golek... hidangan pada hari itu memang menyelerakan. Malah ketika majlis selesai... Nora, Nedim dan rakan-rakan yang lain turut dijamu durian kelas A.

Klik gambar untuk imej besar

Fulamak... gelojohnya mamat ni

X'TRA:

Baca juga:

TERSEPIT ESKALATOR - BUDAK LELAKI CEDERA DI 'ANU'
PENGADU PELUPA VS PENCURI BANGANG
GAMBAR DAN RAGAM ARTIS TEMPATAN


UMIE AIDA: "BUKAN NAK AIBKAN SESIAPA" - ERRA MOHON MAAF PADAM KOMEN

Baru-baru ini, pelakon Datin Seri Umie Aida telah meluahkan perasaannya yang kecewa dikhianati sahabat sendiri dan ia cukup hangat diperkatakan sejak semalam. Umie menyatakan kekecewaannya dengan sikap rakannya itu yang telah memusnahkan kepercayaannya berulang kali.

Kini menerusi muatnaik terbaru di laman sosial, Umie menjelaskan tindakannya itu bukanlah berniat untuk mengaibkan mana-mana pihak, tetapi dirinya berhak untuk meluahkan rasa sakit dan kecewa. Malah, beliau juga mempunyai bukti kukuh pengkhianatan sahabatnya itu.

Pelbagai spekulasi mula timbul dan rata-rata netizen beranggapan individu yang dikatakan Umie itu ialah pelakon dan penyanyi Erra Fazira kerana umum mengetahui mereka mempunyai hubungan yang erat dan begitu akrab sekali. Malah, hasil pemantauan kedua-dua sahabat ini juga dilihat saling tidak mengikuti antara satu sama lain di Instagram.

Ada juga netizen yang mula 'menyerang' ruangan komen di Instagram Erra untuk bertanyakan mengenai isu hangat tersebut. Bagaimanapun, Erra hanya memohon maaf terpaksa memadam beberapa komen yang agak melampau agar tiada sebarang isu terus diperbesarkan.

Klik untuk gambar besar

www.myartis.com / Sumber & foto: Beautifulnara, Rotikaya & Forum Cari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI BULAN MADU SCHA & AWAL

Dua keping gambar terkini bulan madu Awal Ashaari dan Scha Al Yahya di New York, Amerika Syarikat, baru-baru ini.

Kebahagiaan adalah milik mereka... mari kita doakan agar mereka terus bahagia dan mendapat hidayah daripada Allah SWT hingga ke anak cucu.

Klik untuk imej besar...

GAMBAR TERDAHULU...


32 GAMBAR - MAJLIS RESEPSI BEKAS HOS HLIVE, SHALMA AINAA

Bekas hos saluran h!Live, Shalma Ainaa Bruhanuthen, 25, dan pasangannya, penyanyi baharu Wan Imar Izzat telah diraikan dalam satu majlis resepsi yang diadakan malam semalam di Pusat Konvensyen Setia City, Shah Alam.

Majlis yang berlangsung secara sederhana itu dihadiri ahli keluarga, saudara-mara, teman rapat serta rakan-rakan artis.

Antara rakan-rakan yang hadir ialah Lisa Surihani, Hanis Zalikha, Liyana Jasmay, Kilafairy, Sweet Farhana dan Norman Abdul Halim.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"BAYAR SELEPAS DAPAT SURAT, AIDIL PERLU RUJUK SEMULA DENGAN PEGUAM" - RITA RUDAINI

Sebelum ini Aidil Zafuan atau nama penuhnya Mohd Aidil Zafuan Abdul Radzak, 27, berkata yang dia akan membayar RM30,000 sekaligus dan enggan berhutang apa-apa dengan bekas isterinya itu. Dia akan mengotakan janjinya itu selepas mendapat surat daripada pihak mahkamah syariah.

Rita Rudaini Mokhtar, 39, berkata bekas suaminya, Aidil perlu merujuk semula dengan peguam yang dilantik mengenai bayaran mutaah yang perlu dijelaskan kepadanya.

Menurut Rita, dia berasa terkejut apabila Aidil mengeluarkan kenyataan akan membayar mutaah berjumlah RM30,000 itu selepas mendapat surat tersebut sedangkan perkara itu tidak perlu.

"Rasanya dia (Aidil) perlu mendapatkan nasihat daripada peguamnya. Jika mengikut prosiding mahkamah, sekiranya dia hadir pada prosiding berkenaan, maka mahkamah tidak perlu mengeluarkan surat bertulis kepadanya.

"Jadi, dia tidak perlu menunggu surat daripada mana-mana pihak untuk menjelaskan bayaran mutaah berkenaan," ujar Rita dipetik sebagai berkata.

Mahkamah Tinggi Syariah Shah Alam pada 4 Oktober lalu memerintahkan Aidil membayar kepada bekas isterinya sebanyak RM30,000 daripada tuntutan sebenar dibuat Rita iaitu RM300,000.

Tuntutan mutaah bermaksud pemberian harta (sagu hati) yang wajib diberikan oleh suami kepada isteri yang telah diceraikan.

Sementara itu, Rita berkata, Aidil tidak perlu persoalkan mengenai tuntutan berkenaan kerana apa yang dilakukannya adalah demi anak-anak.

"Dia marah dan persoalkan adakah saya mahukan duit atau maruah. Kenyataan yang keluar di media pun berdasarkan pertanyaan daripada pihak media.

"Macam inilah, kalau dia nak bagi (bayaran mutaah), saya terima. Kalau tak nak pun tak apa. Itu urusan dia dengan Allah," jelasnya.

untuk rekod, Rita dan Aidil bercerai talak satu pada 5 September 2013 di Mahkamah Rendah Syariah Seremban, Negeri Sembilan selepas lima tahun mendirikan rumah tangga.

Hasil perkahwinan tersebut, mereka mempunyai dua orang anaknya iaitu Airit Rayyan Rizqin, 6, dan Airit Qaqa Arjuna yang berusia empat tahun.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NABILA HUDA: "CIUMAN TERAKHIR UNTUK TOK MAH KU SAYANG"

Pelakon Nabila Huda menerusi perkongsian di laman Instagram miliknya telah berpeluang menguruskan jenazah arwah nenek tercinta, Fatimah Idris, 91, sebelum dikebumikan di Tanah Perkuburan Seksyen 9 Kota Damansara, semalam.

Nabila yang mesra disapa Abil berkata, dia juga bersyukur apabila hasratnya untuk berbakti buat kali terakhir kepada arwah dimakbulkan Tuhan.

"Ciuman terakhir untuk Tok Mah ku sayang. Dulu masa Abil kecil, Tok Mah selalu mandi dan siapkan Abil. Hari ini Abil siapkan atok, pakaikan wangi-wangian dan solat jenazah untuk atok.  Tercapai hasrat Abil nak buat semua ini untuk kali terakhir. Tok Mah tunggu Abil di sana," katanya

Menurut Abil, kehilangan seorang lagi nenek tercinta tahun ini adalah permulaan Ogos yang menyedihkan buat dirinya. Tambah Abil, dia akui terbit rasa ralat apabila hasrat untuk menceritakan perubahan dalam dirinya yang kini rajin mengaji tidak kesampaian.

"Tahun lepas Abil kehilangan nenek kesayangan dan tahun ini kehilangan seorang lagi nenek kesayangan. Ini yang terakhir. Tak tahu bagaimana nak luahkan. Permulaan Ogos yang menyedihkan. Tok Mah Abil adalah cikgu mengaji. Dari Abil kecil sampai besar bila balik, memang Tok Mah akan jerit suruh mengaji.

Klik untuk gambar besar

"Abil adalah pelajar yang paling degil dan malas. Nak mengaji pun kena paksa sampailah Abil habis mengaji dengan Tok Mah. Dia buat majlis khatam al-Quran ketika itu.

"Tak sangka sewaktu Perintah Kawalan Pergerakan (PKP) 2.0 lalu, Abil kembali mengaji semula. Sepanjang Abil mengaji mesti teringat arwah sebab dulu degil nak mengaji, tapi sekarang rela hati nak mengaji," ceritanya lagi.

Terdahulu, bapa kepada Abil yang juga penyanyi legenda, Amy Search berkongsi berita duka di Instagram mengenai pemergian ibunya akibat sakit tua, pada  petang kelmarin.

Arwah menghembuskan nafas terakhir di rumah anak saudara di Kota Damansara pada jam 6 petang kelmarin dan selamat dikebumikan petang semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN 29 JANUARI LALU - NYNAA HARIZAL TIMANG ANAK SULUNG, PEREMPUAN

"Alhamdulillah, dengan izin Allah, semuanya berjalan dengan lancar. Saya rasa lega sangat apabila sudah selamat melahirkan bayi kami. Pada mulanya saya rasa sangat gementar.

"Saya memang memilih untuk melahirkan secara pembedahan kerana kami boleh merancang tarikhnya. Namun apabila buat pemeriksaan kesihatan, doktor beritahu saya sudah mengalami contraction dan dinasihatkan untuk terus melahirkan anak."

Demikian kata pelakon Nynaa Harizal yang selamat melahirkan bayi perempuan di Hospital Gleneagles Ampang Kuala Lumpur pada 29 Januari lalu kira-kira pukul 3 petang.

Jelas Nynaa atau nama sebenarnya Nurul Hanynaa Harizal, 27, dia terpaksa melahirkan anak lebih awal daripada jangkaan iaitu 2 Februari selepas mengalami tanda-tanda sakit bersalin ketika melakukan pemeriksaan.

Klik untuk gambar besar

Berkongsi pengalaman melahirkan secara pembedahan, Nynaa meluahkan rasa syukur kerana dia tidak mengalami kesakitan yang luar biasa. Kata Nynaa, sakit yang dirasainya tidaklah seperti yang diperkatakan orang ramai.

"Proses pembedahan berlangsung dengan begitu pantas hanya lebih kurang 20 minit. Saya pun tak sangka tengok-tengok baby dah keluar. Saya sebenarnya takut juga nak caeser, tetapi Alhamdulillah bersalin secara pembedahan tidaklah seperti yang orang takut-takutkan tu," ujarnya.

Dalam pada itu, Nynaa memaklumkan, dia dan suami iaitu Mohamed Fahmi Mohamed Ilyas, 31, masih belum membuat keputusan tentang nama yang bakal diberikan kepada anak sulung mereka itu.

"Nama tengah fikir lagi. Belum confirm! Tak apa nanti saya beritahu. Nama tu dah ada beberapa pilihan. Nama yang dipilih pun lebih kurang sama, cuma susunan nak nama macam mana tu kami belum buat keputusan lagi," tutu Nynaa yang mendirikan rumah tangga bersama Fahmi pada 28 Ogos 2021.

Terdahulu, kisah rumah tangga pasangan ini pernah menjadi perhatian ramai apabila Fahmi mendakwa isterinya telah dilarikan bapa mentua ketika menjalani penggambaran sebuah drama pada 3 November 2021.

Fahmi membuat tuntutan nusyuz agar pelakon itu kembali taat dan pulang ke pangkuannya selepas hampir dua minggu Nynaa didakwa keluar rumah tanpa kebenaran.

Manakala, Nynaa pula memfailkan permohonan cerai kepada Fahmi di Mahkamah Rendah Syariah di Johor Bahru, Johor pada 10 November 2021.

Bagaimanapun, Nynaa dan Fahmi akhirnya mencapai persetujuan untuk berbaik semula di Mahkamah Syariah Kuala Lumpur pada 11 November 2021.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GMIE SCREEN KEMBALI KE RAHMATULLAH

Setelah hampir dua tahun diuji dengan penyakit buah pinggang berlubang, akhirnya Gmie Screen menghembuskan nafas terakhirnya pada pukul 2.30 pagi tadi di Hospital Tengku Ampuan Rahimah, Klang.

Ia disahkan oleh pengurus peribadi Allahyarham, iaitu Fuad Syahrin Misbah, yang memberitahu sepanjang tempoh sakitnya, Allahyarham lebih senang tidak menghebahkan keadaan kesihatannya kepada umum.

“Beliau tidak mahu kawan-kawan dan peminatnya terlalu memikirkan penderitaan yang dilalui. Selagi boleh melaluinya, Allahyarham tidak mahu susahkan sesiapa.

“Saya sendiri hanya mengetahui mengenai sakitnya selepas setahun beliau disahkan oleh doktor berhadapan masalah itu,” kata Fuad.

Menurut anak Allahyarham, Siti Hadirah, beberapa hari sebelum ini, ayahnya kurang sihat dan hilang selera makan. Bahkan, kata Siti Hadirah, Allahyarham juga pengsan di rumah sebelum keluarga menghubungi ambulans.

“Abah pengsan sebab kekurangan darah. Keluarga buat keputusan bawa Allahyarham ke hospital. Semasa dirawat di hospital, keadaan abah stabil dan kami sempat juga membuat panggilan video.

“Bagaimanapun, dalam pukul 1.30 pagi tadi, doktor menghubungi kami memaklumkan abah kritikal sebelum abah menghembuskan nafas terakhir,” ujar Siti Hadirah dalam kiriman mesej menerusi Instagram kepada Astro AWANI.

Klik untuk gambar besar

Untuk info, Allahyarham Gmie atau nama sebenarnya, Hajmi Ibrahim meninggal dunia pada usia 50 tahun.

Penyakit buah pinggang berlubang yang dihidapinya boleh dikatakan satu daripada 200,000 individu. Sangat jarang berlaku, tapi ia sudah takdir.

"Saya tiada kencing manis dan darah tinggi pun. Boleh dikatakan, sakit ini datang tiba-tiba. Kaki saya berat dan doktor kesan saya kurang garam dan kurang albumin.

"Albumin ialah satu selaput yang menjaga cecair buah pinggang. Namun, selaput itu yang bocor dan doktor beritahu saya kekurangan albumin," ujar Allahyarham dipetik sebagai berkata pada April lalu.

Gmie yang menempa nama sebagai antara penyanyi terbaik negara menerusi kumpulan Screen pernah masyhur dengan lagu Bila Cinta Didusta.

Allahyarham pernah menyertai pertandingan Gegar Vaganza musim ketiga terbitan Astro pada 2016.

Takziah diucapkan..!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


24 GAMBAR - BABY 'GERAK KHAS' SALINA SAIBI

Gambar menarik baby salina saibi, yang popular sebagai Inspektor Salina dalam drama bersiri kepolisan Gerak Khas.

Gambar yang dirakamkan oleh thephotolicious ini adalah bertemakan 'princess' dan 'gerak khas'.

Untuk info, bayi perempuan tersebut lahir pada 21 Mac lalu dengan berat 3.2kg dan ia merupakan anak kedua Salina.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LINDA RAFAR & SYED AIMAN MASIH TINGGAL SEBUMBUNG

Masalah rumah tangga Linda Rafar ini agak rumit dan penuh dengan persoalan. Meskipun Linda sudah hadir ke mahkamah bagi mengesahkan lafaz cerai yang dilakukan pada minggu lepas, nampaknya Syed Aiman masih bertegas ianya tidak pernah berlaku dan mereka masih lagi tinggal sebumbung. Menurut Syed Aiman, mereka masih lagi pasangan suami isteri yang sah.

"Bagi saya tak ada apa-apa pun yang berlaku antara kami. Memang kami ada bergaduh kecil tapi tak sampai saya lafazkan cerai kepadanya. Memang banyak kenyataan yang keluar daripadanya tidak wujud dan terjadi.

"Saya pun sudah menafikannya dalam program Melodi TV3 semalam. Tapi biasalah dia sedang mengandung dan pastinya emosi turun naik. Orang 'emo' (emosi) cakap macam inilah.

Klik gambar untuk size besar

"Perkara ini kecil sahaja. Tapi sudah jadi besar dan kecoh satu dunia. Dengan kemudahan teknologi sekarang, kita bebas berbuat apa tanpa berfikir panjang. Hanya dengan memuat naik gambar di laman Instagram dan kemudian dia 'dicucuk' dan ditanya peminat, maka terjadilah benda yang tak sepatutnya terjadi.

"Saya tekankan memang tak berlaku perceraian antara kami. Jadi tak ada sebab untuk saya ke mahkamah. Cuma apabila terjadi perkara sebegini, dia yang 'panas', saya kena jadi yang 'sejuk'.

"Malah selepas membuat kenyataan di Melodi saya ada bercakap dengannya. Sebagai suami saya nasihat dia dan dia kena fikir panjang," ujar Syed dipetik sebagai berkata

Untuk rekod, Linda dan Syed berkahwin pada 2 Disember 2006 dan dikurniakan dua orang anak iaitu Syed Rezaqiib dan Syed Rezariiq. Sebelum Syed Aiman, Linda pernah berkahwin dan dikurniakan dua anak iaitu Rezaril Keflin dan Memen atau nama penuhnya, Rezaimen Keiflin. Memen meninggal dunia pada usia 11 tahun pada 5 Julai tahun lalu disebabkan barah perut atau 'Burkitt Lymphoma'.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LEBIH 1/2 TAHUN MENYEPI - AIDIL AZIZ KEMBALI GILAP SEMULA KARIER LAKONAN

Pernah melalui detik hitam dimana dirinya telah ditahan untuk siasatan bersama dua orang lagi rakannya selepas didakwa atas pertuduhan mengedar dadah jenis ganja seberat 456 gram dan memiliki senjata berbahaya.

Pelakon Aidil Aziz yang terlepas hukuman tali gantung serta dibebaskan dengan ikat jamin sebanyak RM4,000 sekitar akhir tahun lalu itu kini kembali aktif menggilap semula karier lakonannya setelah lebih setengah tahun menyepi.

Kata Aidil, dia menyifatkan tahun 2018 sebuah permulaan baharu bagi memperjudikan semula nasib sebagai pelakon, sekali gus mempersiapkan diri dengan perancangan masa depan perniagaan mangga asam boi menerusi 'King Mangifera'.

Pemilik nama lengkap, Mohd. Aidil Abd. Aziz itu juga ingin menimba pengalaman baharu dengan menyertai sitkom pertama terbitan FS Creative Sdn. Bhd., 'Mamu Mami Gosip'.

Biarpun tidak memiliki banyak pengalaman menjayakan naskhah berbentuk komedi, Aidil tidak menjadikan ia sebagai kekangan untuk menggilap bakat dan meneruskan survival bergelar anak seni.

Klik untuk gambar besar

"Saya baharu sahaja selesai penggambaran drama rantaian bertajuk 'Cinta Lima Madu' dan pertama kali terlibat menjayakan sitkom 'Mamu Mami Gosip' terbitan FS Creative Sdn. Bhd. iaitu produksi milik pelakon Fasha Sandha.

"Awalnya saya berasa agak gementar kerana tidak mahir dengan karya komedi. Secara kebetulan, drama rantaian 'Cinta Lima Madu' itu juga merupakan naskhah komedi.

"Justeru, apabila mendapat tawaran menjayakan sitkom ini saya tidak berfikir panjang dan berusaha menjayakannya.

"Tidak dinafikan agak kepenatan tetapi syukur pihak produksi memberi saya peluang apabila watak yang dilakonkan iaitu Cikgu Adi dikembangkan.

"Pada awalnya, saya hanya muncul dalam 10 episod tetapi setelah mempamerkan prestasi baik, watak Cikgu Adi dikembangkan menjadi 15 episod.

"Ia suatu perkara yang membanggakan dan saya tidak menyangka akan diberi peluang sebegitu," katanya ketika diminta ceritakan pengalaman pertamanya berlakon komedi.

Dalam pada itu, Aidil tidak menafikan sekiranya memilih untuk lebih banyak terlibat dalam naskhah berbentuk komedi.

"Tidak dinafikan sekiranya kerap membawakan karakter sama, khalayak tentunya ingin melihat saya sentiasa membawakan watak sebegitu.

"Namun, apa yang ingin saya ditonjolkan adalah kemampuan melakonkan pelbagai watak tidak mengira melodrama mahupun komedi. Hampir 10 tahun berkecimpung dalam industri, rasanya telah tiba masa untuk saya melakukan perubahan.

"Saya juga mahu menimba pengalaman baharu dan meyakinkan penggiat seni serta penonton bahawa saya seorang pelakon versatil yang mampu membawa pelbagai karakter.

"Sebagai pelakon, saya tidak boleh terlalu gembira berada di zon selesa. Disebabkan itu, peluang menjayakan sitkom ini tidak dilepaskan kerana ia pengalaman berbeza dan perkara baharu dalam kerjaya," ujarnya.

Kini telah memasuki tahun baru 2018, Aidil memberitahu yang dia mengharapkan perkara yang baik pada masa hadapan.

"Bagi kerjaya seni, saya berharap diberi lebih banyak peluang lakonan dan mencuba pelbagai karakter baharu.

"Selain itu, saya sedang berusaha untuk mengembangkan perniagaan mangga asam boi atas talian sejak April tahun lalu, 'King Mangifera'.

"Terima kasih kepada rakan kongsi, Ayie yang banyak membantu. Kesibukan jadual lakonan membuatkan saya kurang memberi tumpuan kepada perniagaan.

"Disebabkan itu, pada tahun ini saya mengharapkan dapat seimbangkan lakonan dan perniagaan. Pada saya, lakonan itu penting kerana ia bukan sahaja menjadi sumber pendapatan tetapi turut menjadi medium pemasaran," tuturnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA TAK SANGKA... ALHAMDULILLAH REZEKI" - HAMPIR USIA 50, CHE TA JADI DUTA KECANTIKAN

"Terakhir jadi duta produk lapan tahun lalu... saya tak sangka sebenarnya ada lagi orang beri kepercayaan kepada saya. Alhamdulillah rezeki. Sebelum saya terima produk itu, saya akan cuba dahulu bagi memastikan ia benar-benar berkesan. Tak mahulah kita jadi duta tapi tak pakai pun!

"Sebenarnya ada yang tanya fasal usia... tak takut ke nak masuk umur 50 tahun lagi beberapa tahun? Saya kata tak takut sebab memang dah nak cecah angka tu, semua orang akan tua," demikian kata pelakon Rozita Che Wan apabila masih diberi kepercayaan untuk menjadi duta sebuah produk kecantikan dan berkata dia tidak menyangka kerana dirinya usianya hampir 50 tahun.

Meskipun dunia hiburan kini dipenuhi ramai selebriti muda yang cantik dan jelita, Rozita atau lebih mesra disapa Che Ta, 47, mengakui terkejut serta meluahkan rasa syukur diatas rezeki menjadi jurucakap untuk produk kosmetik.

Klik untuk gambar besar

Pelakon drama 'Family Spy' itu dilantik menjadi duta di bawah jenama kosmetik Mylea selama satu tahun. Dalam pada itu, isteri kepada pelakon Zain Saidin ini mengakui bimbang dengan peningkatan kes jangkitan Covid-19.

Justeru itu, Che Ta berkata dia tidak teragak-agak menegur peminat yang mungkin terlupa mengenai penjarakkan sosial ketika bergambar atau bertemu dengannya.

"Walaupun pakai mask tetap nak selfie! Ada yang saya tegur baik-baik... kena jauh-jauh sebab Covid-19 sekarang ni, terpaksa tegur sebab takut mereka lupa! Tak ada la yang sentap mereka pun faham.

"Tengok keadaan sekarang ini takut juga! Ada orang jemput pergi majlis perkahwinan atau apa-apa program saya tak pergi... kalau keluar pun hanya ke tempat kerja sahaja, lepak-lepak tak ada!

"Aaisyah pun dekat rumah sahaja, dia pernah tanya ni cuti sekolah duduk rumah sahajakah? Saya kata tengah pandemik Covid ni tak boleh nak pergi mana-mana, terpaksalah dia duduk saja," ujarnya.

www.myartis.com / Sumber & foto: mStar & Instagram Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT HARI LAHIR KE-37 - GIGI JIHAN MASIH JADI BAHAN GURAUAN

"Da tuo2 kene seprais! Tu yg vogue sgt tu ootd. Tu bukan acik kau tau. Tu jihan muse. Namo pun tokojut. Alhamdulillah.

"Terima kasih @jihanizer ingat saya selalu support saya dan selalu rajin buat aktiviti walawpun dlm kekangan masa dan lokasi. Semoga segala doa utk hari belated ni diangkat dan dimakbulkan oleh Allah SWT. Amin.. Jazakallahu khayran kathira," kongsi Jihan Muse sempena hari lahirnya yang ke-37.

Meskipun ada yang memberi komen di IGnya mengatakan Jihan tak pakai mekap pun tetap cantik, namun ada juga netizen di media sosial yang lain mengimbas kisah silam dengan mendakwa tak ori kerana buat gigi dan sebagainya.

"Gigi dah elok, nampak la kecantikkannye... benda boleh buat, ape nak susah2," komen netizen itu.

"Banyak modal dah keluar. bukan semula jadi... apa-apa pun semoga panjang umur," tulis yang lain pula.

Klik untuk gambar besar

"Ramai jeles rupanya jihan cantik sekarang. Kalau korang mampu mesti korang nak jadi camtu jugakkan. Tapi tulah mampu mengata je kan. Semua salah kt mata manusia yang suka mengata ni. Hitam salah, putih salah, gemuk salah, kurus salah, make up salah, tak makeup salah. Ha yelah korang jela perfect," kongsi seorang peminat pula menyokong Jihan.

Ha ha... sabar jelah Jihan, jadi artis bukannya mudah, kena banyak senyum dan kena layan karenah masyarakat yang suka atau yang tidak sukakan kita. Tak gitu?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELESA IMEJ ISLAMIK - TAIYUDDIN TETAP TERUSKAN LAKONAN TAPI MEMILIH

Pelakon Taiyuddin Bakar atau mesra dengan sapaan Tai, 37, tidak akan melupakan karier seninya meskipun dirinya kini selesa tampil dengan imej Islamik. Kata Tai, lakonan tetap diteruskan, namun dia bersikap lebih memilih dengan memberi penelitian terhadap watak serta jalan cerita karya ditawarkan kepadanya.

"Saya bersikap memilih watak dan karya bukan disebabkan berasa diri sudah bagus tetapi lebih ke arah pengisian karakter serta mesej yang dibawa dalam sesebuah naskhah. Apapun, saya tidak menolak komedi. Bagi saya, tidak ada salahnya komedi asalkan pengisiannya positif dan ada isi," katanya.

Mengulas lanjut perihal kerjaya, Tai berkata, dia akan muncul dengan dua filem tidak lama lagi iaitu 'Geran' arahan Aril Abu Bakar dan 'Master Picisan' yang mendapat sentuhan NamRon selaku sutradara.

"'Geran' mengetengahkan kisah berkaitan seni pertahanan diri masyarakat Melayu seperti silat gayong. Ia membabitkan warisan bangsa. Dalam 'Master Picisan' pula, ia mengembalikan saya kepada watak komedi yang pernah dilakonkan satu ketika dahulu. Apapun, jalan ceritanya sangat menarik," tuturnya.

Klik untuk gambar besar

Selain itu, Tai juga bakal menjayakan pementasan teater 'Neo Disiden' yang skripnya ditulis Siti Jasmina Ibrahim. Pelakon filem 'Apa Celop Toq' itu memaklumkan dia melakonkan watak antagonis bernama Antonius atau Anthony yang menjadi perancang utama pemberontakan.

"Saya tertarik menyertai pementasan ini kerana jalan ceritanya kena dengan senario kehidupan masyarakat dan negara masa kini. Meskipun Neo Disiden karya klasik tetapi pengisian jalan ceritanya mantap dan berkesan. Saya yakin penonton pasti terkesan selepas menyaksikannya," ujar Tai.

Teater 'Neo Disiden' arahan Khairunazwan Rodzy akan dipentaskan di Akademi Seni Budaya Dan Warisan Kebangsaan (ASWARA) pada 19 hingga 21 Julai nanti Panggung Eksperimen ASWARA. Selain Tai, teater Neo Disiden membariskan pelakon utama lain seperti Amirul Affendi, Along Eyzendy, Mustaqim Mohamed, Hairi Safwan, Rosden Suboh dan Kirin Muhamad.

www.myartis.com / Sumber & foto: Harian Metro & Instagram Taiyuddin Bakar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::